Dengan Bajet Rendah, Pasangan Ini Dekor Rumah Kuarters Tema Vintage

Menetap di rumah kuarters kerajaan sama seperti tinggal di rumah sewa kerana anda tidak boleh membuat sebarang perubahan fizikal seperti pemecahan untuk meluaskan saiz ruang, menebuk dinding dan sebagainya. Bagaimana anda masuk, begitu juga semasa anda keluar rumah setelah mendapat arahan dari pihak atasan untuk dipindahkan ke jabatan yang lain.

Untuk maklumat, pasangan ini juga banyak membeli barangan hiasan di kedai perabot dan juga daripada kedai atas talian. Selain itu, mereka juga amat berhati-hati dalam merancangan kewangan perbelanjaan untuk membeli barangan serta membandingkan harga mengikut kedai.

“Saya dan suami hanya mengambil masa selama dua bulan untuk hiasan di bahagian ruang tamu baik daripada pemasangan wallpaper, hinggalah kepada pemilihan perabot dan aksesori lain”,katanya.

Setelah menatap gambar yang dikirimkan oleh pemilik, penulis amat tertarik dengan wallpaper yang ditampal, ianya bercorak daun pine dengan warna putih. Perabotnya juga memiliki warna yang seakan sama dengan wallpaper serta masa yang sama pilihan elemen semulajadi juga turut diselitkan dalam konsep hiasan rumahnya dengan meletakkan tumbuhan saiz besar di penjuru dinding serta pokok hiasan di atas meja sebagai penambah seri.

+INFO KEDIAMAN
Nama Pereka: AL Decodesign
Jenis Kediaman: Apartment
Keluasan : 1000 kaki persegi
Konsep: Moden Kontemporari

Makeover Kediaman Apartment Menakjubkan!
Siapa sangka inilah hasil sentuhan idea kreativiti pereka dari AL Decodesign . Mereka mengubah keseluruhan kediaman ini menjadi lebih berkarakter, cantik, selesa untuk client mereka.

+ Ruang Tamu

+Bilik Tidur

+Dapur

+Bilik Air

Pasti ramai yang tertanya berapa anggaran kos keseluruhan untuk renovasi serta dekorasi ini? Di sini AL Decodesign kongsikan kepada anda kos bagi projek apartment ini.

Loose Furniture & Deco item: +-rm18k ( sofa, meja kopi, katil, bingkai gambar dan sebagainya)
Built in furniture : +-rm18k (kitchen cabinet & wardrobe setiap bilik)
Renovation : +-rm30k (termasuk toilet, plaster ceiling, flooring, lighting)
*harga dan workmanship renovation bergantung kepada kontraktor masing-masing.
Walaubagaimanapun, harga yang dinyatakan ini bergantung kepada saiz sesebuah rumah dan bajet pelanggan.

Sumber: Muhammad Arif Arif

[por.se.lin] | ڤورسلين
Definisi : bahan seramik yang diperbuat daripada campuran tanah liat, kuarza dan lain-lain, yang digunakan sebagai penebat elektrik, peralatan dapur/ makmal dan sebagainya.

Jubin porselin merupakan salah satu cabang bahan daripada kelompok jubin seramik. Ia sering menjadi pilihan pengguna kerana sifat dan ketahanannya, selain mempunyai pilihan corak dan tekstur yang luas dan pelbagai. Walaupun porselin diperbuat daripada bahan asas yang sama seperti seramik, ia mempunyai keistimewaan dan manfaatnya yang tersendiri. Kali ini, IMPIANA ingin kongsikan faedah penggunaan jubin porselin supaya anda boleh menilai sendiri sama ada kemasan ini berbaloi atau tidak untuk digunakan di kediaman anda.

Peach adalah warna yang cukup popular dan digemari ramai. Namun tidak ramai yang sedar bahawa peach adalah warna yang agak payah untuk disuai padan dengan rona lain. Malah peach sendiri hasil kombinasi jingga dan merah jambu. Jadi  dua rona yang cukup berpengaruh ini adakala membuat kita keliru. Adakah ia sesuai dipadankan dengan rona perak atau emas? Begitu juga dengan rona yang lain, adakah ia sesuai di padankan dengan rona lembut atau terang?

Peach dilihat antara rona romantis yang unik. Tidak terlalu feminin malah elegan dan matang. Selalunya pereka akan mengenakan rona selamat seperti putih gading atau putih asli sebagai padanan untuk hiasan. Jika biasannya agak gelap sedikit, disamakan dengan  perabot kayu seperti ala Sepanyol, Bali dan perabot jati. Ia dilihat mampu memberi keseimbangan pada ruang agar tidak gelap dan membosankan. Malah ruang nampak lebih warm dengan kemasan yang sesuai seperti terracota dan kemasan mewah seperti papan jalur.

Tidak salah jika anda mahu memilih gaya romantis dengan memilih rona peach yang lebih lembut. Rona pastel selalunya dapat digandingkan dengan baik dan cantik jika kita bijak memilih apa yang sesuai dengan ruang mahu pun konsep yang mahu kita serlahkan. Jika mahu tampil harmoni, anda boleh memilih jingga pastel dan merah samar sebagai satu gandingan yang indah. Jika mahukan sentuhan kontra yang indah mungkin hijau samar dan unggu pudar dilihat lebih menyerlah. Malah yang menariknya rona ini cukup sesuai untuk kamar kanak-kanak, kamar pengantin dan kamar untuk warga emas. Apa yang anda perlu lakukan, pilih biasan yang sesuai.

SIMPLE-SIMPLE JE DI IMPIANA.


Rajin DIY, Ibu Muda Ini Buktikan Ada Anak Kecil Bukan Penghalang Rumah Tampil Cantik Dan Kemas

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semula jadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

Apartment yang didiaminya berkeluasan 960 kaki persegi berkapasiti sebuah ruang tamu, tiga bilik tidur, 3 bilik air, sebuah dapur basah dan kering serta balkoni dan memilih konsep skandinavia sebagai tema utama dekorasi.

Ibu kepada tiga orang cahaya mata ini sememangnya begitu gemar mengemas dan sentiasa mahu kediamannya kelihatan indah dan selesa untuk diduduki mereka sekeluarga. Menurut Fatin, suaminya Syed Azmil Syed Zainul Abidin, merupakan insan yang memberi semangat dalam meneruskan minatnya dalam mendekorasi kediaman. Pasti ramai yang menyangka Fatin mempunyai masa lebih kerana dia tidak bekerja, namun itu adalah silap kerana Fatin merupakan seorang peniaga online yang berjaya.

“Saya memang minat mengemas rumah. Sejak zaman remaja saya jenis yang suka kekemasan pada kediaman Malah ibu juga cukup seronok bila melihat saya menghias kediaman. Apatah lagi apabila sudah berkahwin dan punya kediaman sendiri. Perasaan saya bertambah teruja untuk menjadikan rumah saya syurga buat saya sekeluarga.

“Anak saya Qaira, 6 tahun dan Qayla, 3 tahun sememangnya sejak dari kecil biasa dengan keadaan rumah yang teratur dan bersih. Jadi bila mereka sepahkan mainan secara automatik mereka akan kemaskan kembali. Sifat mereka ini mungkin kerana sudah terbiasa melihat bagaimana saya menguruskan rumah.

“Walaupun sibuk dengan perniagaan online namun hobi saya dalam menata rias rumah tidak pernah luput,” terang Fatin yang sering merujuk majalah Impiana dan mengambil idea dekorasi rumah dari sudut minatnya yang tersendiri.

Ringkas & Moden

Bercerita tentang konsep Scandinavian yang diterapkan di kediamannya, Fatin menjelaskan dia sukakan kepada konsep ini yang tampak ringkas namun moden.

“Saya minat dengan konsep ini kerana ringkas dan ada sedikit unsur-unsur kayu. Apabila ada unsur kayu tampak rumah lebih berseri. Selain itu saya juga suka warnakan kediaman dengan pelbagai warna cat. Setahun dua atau tiga kali saya akan tukar cat dinding. Cuma kali ini saya terapkan rona putih, hitam dan kuning agar rumah saya tampak lebih cerah dan ceria.

“Ruang makan juga saya selitkan dengan unsur ini. Walaupun tampak ringkas dengan meja makan berunsur kayu dan kerusi makan berkaki kayu dengan perhiasan pasu bunga yang minimalis. Secara keseluruhan tampak lebih menarik apabila saya gandingkan dengan cermin. Agar cermin ini lebih menyerlah, saya gunakan pita pelekat murah untuk membuat bingkai.

Apabila memfokuskan setiap ruang di kediamannya, untuk ruang makan, dia memilih meja makan berkonsepkan Scandinavia, walaupun ringkas namun nampak menarik.Pada masa yang sama, ruang tamunya cukup selesa, walaupun hanya menempatkan satu sofa panjang namun tetap menarik malah mereka sekeluarga sangat seronok menonton TV di sudut ini. Akhir sekali, bilik tidurnya ditekap dengan rona ungu agar tampak ceria ditambah dengan bingkai gambar anak-anak pemilik menambahkan keunikan ruangan ini.

Dia mengakhiri perbicaraan dengan berkongsi beberapa tip dekorasi untuk kemudahan pembaca IMPIANA di luar sana.

-Pilihan perabot biarlah bersesuaian dengan saiz kediaman dan ia perlu disusun mengikut peranan ruang.

-Pentingkan keselesaan, jangan terlalu ikutkan trend sehingga lari dari tema asal.

-Tidak perlu berbelanja dengan banyak, anda boleh hasilkan apa jua produk hiasan dengan teknik diy.

Kredit : Carian gambar Google dan Pinterest

Memilih konsep kediaman bukanlah berdasarkan kepada minat semata-mata. Tetapi, ia perlu bersesuaian dengan perwatakkan dan keperluan harian anda. Contoh kata, anda minat rumah berwarna putih. Tapi pada hakikatnya, anda seorang yang pemalas atau mempunyai keluarga yang besar. Adakah deko berwarna putih tu sesuai dengan situasi dan personaliti anda?

Jadi dalam memilih dekor yang bersesuaian dengan diri anda, kaji dulu personaliti anda. Bila dah tahu, baru tengok apakah konsep dekor bersesuain dengan diri anda dari senarai yang telah disediakan

Pembersih atau OCD

Untuk mereka yang OCD atau sangat pembersih, deko berwarna putih tadi memang sesuai. Tapi kalau anda jenis OCD yang mempunyai kekangan masa untuk mengemas rumah, sebaiknya pilih konsep kedimana minimalis.

Konsep minimalis tidak memerlukan perabot dan perincian yang banyak. Disamping itu, ia lebih mudah tersusun dan akan membuatkan minda anda lebih tenang. Ruang rumah yang kosong dan lapang akan memudahkan anda untuk kekal fokus kepada hal-hal yang lebih penting.

Kerjaya seorang fashionista, instagrammer atau ikon media sosial

Kebiasaanya, orang yang banyak mendedahkan diri terhadap umum ni mudah mendapat perhatian dan sentiasa diikuti. Oleh itu, mereka harus kelihatan “up to date” sama ada dari segi fesyen ataupun lifestyle. Disamping itu, anda yang mempunyai kerjaya yang cemerlang dalam bidang ini harus berfikiran terbuka dan seorang yang suka mencuba.

Oleh itu, konsep yang amat bersesuaian dengan anda yang mempunyai personaliti ini adalah kediaman yang berkonsepkan kontemporari kerana sentuhan deko ini sentiasa akan nampak segar dan terkini.

Walaupun stail kontemporari akan sentiasa berubah mengikut masa dan trend pada ketika itu, ada elemenpemilihan perabot bertamakan Scandinavian contohnya masih boleh dikekalkan dalam tema kontemporari. Penggunaan hasil karya dan poster juga amat sesuai dengan tema ini.

Golongan muda yang cemerlang dan profesional

Anda seorang yang amat suka dengan gaya hidup urban dan mewah. Kehidupan harian anda sangat tersusun dan kebiasaan akan dihabiskan dengan kerja dari 9 hingga 5 petang. usai kerja, masa untuk ke gim dan selepas tu bersantai di kedai-kedai atau restoran mewah dan terkemuka adalah cara hidup anda.

Jelas ini menunjukkan, gaya dan konsep kediaman moden amat sesuai untuk anda yang jenis metropolitan ini. Kebiasaanya untuk konsep kediaman ini, pemilihan unit studio, SOHO atau SOVO amat bertepatan dengan anda.

Pemilihan perabot eksklusif dengan gabungan warna yang kontra amat bersesuaian dengan konsep kediaman moden. yang penting hasilnya harus kelihatan seperti hotel

Penggunaan perabot yang licin dan tanpa tekstur, ia akan membuatkan rumah anda tampak lebih elegan. Anda boleh menggunakan kombinasi perabot, langsir, dinding dan lantai untuk mendapat efek ‘monochrome’.

Anda seorang jurugambar, designer atau berjiwa hipster

Kebiasaanya, anda yang memegang personaliti ini merupakan seorang yang kreatif dan inovatif. Hanya mereka yang mempunyai sisi kreatif sahaja boleh menghargai tema dekorasi yang nampak seperti bangunan tak siap ini atau lebih mudah dikenali sebagai konsep industri.

Di Malaysia, tema atau konsep ini amat digilai oleh golongan muda. Kebanyakkan pejabat dan kafe menggunakan konsep dekor ini sebagai tarikkan. Material yang selalu dipilih untuk konsep industri adalah seperti tekstur batu bata, konkrit dan kayu.

Untuk mendapatkan stail ini, kombinasi penggunaan batu bata sebagai hiasan dinding, permukaan konkrit dan guna pakai kayu lama adalah amat penting. Penggunaan besi dan kerja pendawaian elektrik terbuka juga menjadi salah satu elemen menarik dalam hiasan dalaman stail industrial ini.

Anda sangat “easy going”

Umum tahu anda seorang yang ringkas, tenang dan amat mudah didekati. Melalui personaliti ini, konsep kediaman yang bersesuaian dengan adalah nordic atau scandinavian.

Walaupun pemilihan perabot untuk konsep kediaman ini ringkas dan hampir sama dengan minimalis, ia mementingkan perincian lain seperti pasu, ornamen bingkai gambar, lampu, bakul dan sebagainya. Namun kebiasaannya pemilihan perabot kayu dengan rona-rona pastel adalah bersesuaian.

Konsep kediaman nordic atau scandinavian lebih menonjolkan material kayu. Bukan sahaja pada perabotnya, malah kemasan lantai dan dinding.

Anak-anak kini sudah pun memasuki alam persekolahan. Pasti pelbagai kerja rumah dan kerja-kerja lain harus di bereskan. Jadi kamar si manja juga perlu mengalami sedikit perubahan. Untuk mereka belajar dan menumpukan perhatian serta menempatkan segala keperluan sekolah harian juga sekolah agama.

Idea ruang membaca atau belajar sebenarnya juga mudah. Cari sahaja bahagian ruang kamar yang boleh memuatkan meja membaca dan kabinet meyipan buku sekolah. Mungkin bagi perabot seperti meja, ia mempunyai ukuran tetap tetapi kerusi anda boleh cari yang mesra kanak-kanak dan boleh dilaraskan dengan mudah. Kini pereka menyediakan pelbagai ilham kreatif dan mesra ruang bagi anak-anak belajar dengan selesa dan segala keperluan sekolah tersusun dengan rapi serta tidak bersepah-sepah.

Jadi ia bukan sahaja memberi motivasi kepada anak anda belajar malah adalah point anda membebel jika malas belajar …heheh simple-simple je di IMPIANA…..


Cuba Cara Letak Kertas A4 Macam Ni Baju Kemas Macam Butik

Mood lipat kain. Edit sebab masing-masing teruja. Saya bukan Pro,suri rumah biasa, anak 4. Kadang kita kena kreatif untuk selesaikan masalah kain yg tak pernah habis ikut keselesaan masing-masing. Moga lepas ni semua semangat nak lipat kain

Boleh pakai kad/kertas keras/kotak/buku sebagai acuan atau ukuran. Suka hati nak saiz mane, Saya pakai kertas A4 putih dengan folder yang dah uzur

Yang atas tu sebagai ukuran. Bawah lapik dengan kertas A4 putih biasa

Dah siap lipat, boleh cabut ukuran tu.

Maaf kalau gambar kurang molek. Nak bertanya, boleh tak cadangkan apa yang saya boleh buat untuk tukar mozek tu? dah banyak kali sental pastu bahan pncuci pun dari yang murah sampai ke mahal hitam tu tak hilang-hilang.

Dalam banyak-banyak komen, banyak yang cadang menggunakan magik span dan sabun buku basuh baju berwarna kuning. Ke dua-dua bahan ini boleh di dapati dari kedai RM 2.10 je. Tapi, hasilnya memang kalah sabun mahal. Yang penting, tak perlu sental kuat

Baru-baru ini, seorang wargamaya di laman media sosial Facebook bernama Daniel Nazree meluahkan rasa kesal dan kecewa terhadap sikap segelintir para ibu bapa di luar sana yang tidak memantau tingkah laku anak-anak di tempat awam.

Hal ini berlaku ekoran selepas satu seni hiasan Kolum sambutan perayaan Deepavali di tempat awam telah dirosakkan oleh segelintir kanak-kanak.

Serentak dengan itu, individu berkenaan turut memuat naik sekeping foto yang memaparkan seni hiasan Kolum Deepavali yang telah dirosakkan tersebut menerusi hantaran yang sama.

“Kepada sesiapa keluarga kalau bawak anak2 masuk mall sila lah tengok sikit perangai ank tu jangan jadi mak bapak tak ada sivik…

“dah lah rosak kan benda ni lepas tu xda rasa bersalah serta tak ada rasa nak mintak maaf…!!!!

“aku tak nak kait kan bangsa nanti tuduh aku mcm2 tapi pada semua mak bapak klau bawak nak2 tolong jangan rosak kan harta benda orang lain..!!!!,” tulisnya.

Pada masa sama, individu terbabit memohon kepada semua para ibu di luar sana untuk sentiasa lebih peka memantau dan mengawal pergerakan anak-anak di tempat awam supaya kejadian seperti ini tidak akan berlaku di masa hadapan.

Meninjau di ruangan komen, rata-rata netizen memberikan pelbagai reaksi dan meluahkan rasa kesal apabila melihat perkongsian tersebut.

Secara ringkasnya, anda perlu ukur dan pastikan saiz sebenar ruang yang terbabit. Setelah anda yakin dengan ukuran yang diperoleh, bentangkan tikar getah sehingga memenuhi runag. Dan untuk mengasingkan bahagian lebihan tikar, gunakan pisau tajam dengan bantuan pembaris besi sebagai panduan agar tidak senget benget. Dibawah ini adalah penerangan terperinci tentang langkah-langkah memotong tikar getah dengan mudah. Selamat Mencuba!

LANGKAH 1
Pertama sekali, lengkapkan diri anda dengan peralatan keselamatan yang sewajarnya. Oleh kerana anda akan menggunakan pisau yang tajam, sepasang sarung tangan kerja untuk perlindungan adalah satu kemestian. Bagi mengelakkan kecederaan, elakkan mengendali pisau jika tidak memakai sarung tangan.

LANGKAH 2
Kemudian, pilih permukaan sesuai untuk proses memotong. Kemungkinan risiko untuk pisau yang tajam memotong menembusi tikar getah dan mencalarkan lantai adalah besar jadi pastikan anda meletakkan lapisan kadbod atau papan lapis sebagai alas.

LANGKAH 3
Ukur keluasan ruang dan pastikan anda tidak lupa ; lebih mudah jika anda catitkan pada kertas. Anda boleh dapatkan saiz setiap gulung tikar getah pada penjual sebelum membeli jumlah yang sesuai dengan saiz ruang anda.

LANGKAH 4
Tandakan dimensi pada tikar bagi memudahkan anda untuk memotong ukuran tepat dengan bantuan garisan yang telah dilukis. Panduan visual seperti ini juga membolehkan anda mempercepatkan kerja dan memastikan proses pemotongan tidak tersasar.

LANGKAH 5
Hamparkan tikar pada kawasan lapang dan rata. Pastikan tikar lurus dan rata serta tiada kedut sebelum memulakan proses pemotongan.

LANGKAH 6
Letakkan pembaris besi pada sebelah garisan yang telah dibuat tadi. Pastikan anda masih boleh nampak garisan tersebut. Keluarkan pisau dan potong mengikut garisan. Pembaris besi akan bertindak sebagai panduan agar pisau tidak terkeluar dari ‘landasan’.

LANGKAH 7
Bergantung pada ketebalan tikar getah, mungkin anda perlu memotong pada garisan yang sama berulang kali. Berhati-hati ketika membuat potongan kedua atau keiga agar tidak tersalah dan terkeluar dari garisan.

Tip: celupkan hujung mata pisau dalam air sabun untuk memudahkannya meluncur diatas tikar getah.

LANGKAH 8
Seterusnya, setelah berjaya memotong tikar tersebut anda hanya perlu kemaskan penjurunya. Tikar getah juga mudah dibentuk, jadi tiada masalah jika ada bahagian yang melengkung atau sebagainya. Pastikan juga tangan anda mudah dikawal dan stabil ketika memotong. Dan apabila ukuran yang diambil tepat, dan dipotong dengan sempurna, tikar getah akan kelihatan kemas dan rapi tanpa gelembung udara yang menjengkelkan.

LANGKAH 9
Akhir sekali, jangan lupa untuk membersihkan semula kawasan kerja. Sapu dan buang semua lebihan tikar getah yang dipotong kerana apabila dibiarkan merata-rata, ia boleh mendatangkan bahaya pada anak kecil atau haiwan peliharaan anda. Periksa kawasan terlibat dengan teliti apabila sudah selesai melakukan kerja.


Buah Durian Belanda Rosak Dan Ada Tampok-Tampok Hitam, Rupanya Ini Yang Perlu Dilakukan

Antara perosak utama durian belanda ialah semut hitam. Kebiasaanya, kalau ada semut, koloni kutu bena pun ada sebab itu antara sumber makanan semut.

Cara atasi: Gunakan pembasmi serangga perosak organik atau air sabun. Sembur setiap kali kelihatan koloni serangga perosak ini hadir

Rupanya, bunga durian belanda pun memerlukan proses pendebungaan. Jika tiada ejen yang melakukan proses ini, potensi buah menjadi memang sukar

Cara atasi: Bela ejen pendebungaan seperti kerengga atau lakukan pendebungaan sendiri menggunakan berus

Cara saya menggemukkan pokok bendi

1) Longgokkan sisa nasi basi, kerak nasi. Nasi yang saya gunakan ini adalah nasi yang dah 4 hari tak habis. Tak semua pokok sesuai dilonggokkan di perdu, boleh diletakkan agak jauh dari perdu pokok. Contohnya pokok yang mempunyai batang lembut seperti pudina, selom, kangkung.

2. Masukkan apa sahaja sisa yang ada didapur seperti kulit bawang, kulit kentang, sisa sayur. Kecuali bahan berbau seperti kulit ayam, perut ikan.

3. Masukkan sedikit tanah untuk menutupi sisa. Nanti takut diselerakkan oleh tikus, burung gagak.

4. Siram pokok seperti biasa. Gunakan siraman halus supaya tanah tidak dilarikan oleh aliran air. Dah makan nasi, tak minum air- risau tercekik nanti . Sebenarnya bila kita letakkan atau siram apa apa baja, kita perlu siram dengan air secukupnya, prinsip ini tak terguna pakai untuk tanaman hidroponik.

Silakan share sekiranya ia memberikan manfaat kepada sahabat kebun. Jimat belanja dapur, jimat belanja kebun.

Selamat mencuba!

Adakah anda rasa seperti seluruh rumah anda berbau hancing dan busuk seperti di pet shop atau zoo? Bau ini mungkin disebabkan oleh najis kucing anda dan ditambah pula dengan bulu mereka yang ada melekat di karpet dan perabot, menjadikan rumah tidak selesa dihuni. Walau sayang bagaimana pun anda pada kucing, tak mungkin ada yang sanggup tinggal di rumah yang berbau tengik dan kotor.

Jadi bagaimana nak hilangkan bau tidak menyenangkan ini buat selama-lamanya tanpa perlu mengorbankan haiwan kesayangan? Anda boleh saja gunakan pencuci yang terdapat di rak-rak supermarket ataupun, anda boleh cuba menggunakan bahan semula jadi yang boleh didapati dirumah. Anda juga boleh mengurangkan bau busuk dengan meletakkan litter box kucing di tempat yang terbuka dan jauh dari kawasan berkumpul. Disamping itu, pastikan anda mengekalkan kebersihan di rumah dan juga kebersihan si comel agar udara dikediaman sentiasa segar dan bebas dari bau kucing.

CARA 1 : Gunakan cuka.

Hilangkan bau air kencing dengan menggunakan pembersih yang diperbuat daripada cuka putih. Letakkan satu bahagian air dan satu bahagian cuka putih dalam botol semburan. Kemudian, semburkan campuran tersebut di kawasan yang berbau. Biarkan cuka selama beberapa minit supaya ia dapat menyerap sekali bau air kencing kucing.

CARA 2 : Cuba pembersih enzyme.

Air kencing kucing terdiri daripada komponen-komponen yang memerlukan enzyme untuk dibersihkan. Anda boleh dapatkan pembersih enzyme di mana-mana petstore atau secara online. Ikut arahan pada label dengan teliti untuk digunakan pada kawasan yang berbau kucing.

CARA 3 : Sapukan penyegar udara semulajadi.

Satu lagi cara yang anda boleh cuba untuk menghilangkan bau kucing adalah dengan menggunakan penyegar udara semula jadi dibuat daripada baking soda. Campurkan 1 sudu teh baking soda dengan 1 sudu teh serbuk kayu manis, 1 sudu teh serbuk cengkih, dan 1 cawan herba seperti rosemary atau lavender kering. Renjiskan pembersih pada permaidani atau pada perabot yang mempunyai bau kucing. Biarkan sekurang-kurangnya satu jam dan kemudian vakum sehingga betul-betul puas hati.

CARA 4 : Dapatkan khidmat profesional.

Jika rumah anda berbau pintu kucing dan pembersih biasa tidak berjaya menyingkirkannya, sila dapatkan bantuan pembersih profesional. Cari pembersih permaidani profesional untuk menangani apa-apa kesan dan menghilangkan bau kucing pada permaidani anda. Dan dapatkan khidmat pencuci lantai profesional yang boleh datang kerumah untuk menghilangkan bau pada kayu atau jubin. Kebanyakan pembersih profesional memang sudah mahir dalam mengeluarkan bau yang berkaitan kucing di rumah.

CARA 5 : Kosongkan bekas pasir secara teratur.

Perikasa bekas pasir kucing anda sekurang-kurangnya sekali untuk dua kali dalam sehari. Cedok dan keluarkan apa-apa najis dan gumpalan air kencing dari bekas secepat mungkin supaya bau tidak dibiarkan ‘berlegar-legar’ diudara terlalu lama. Latih kucing anda untuk menggunakan bekas pasir agar anak-anak bulu ini tidak terbiasa kencing di kawasan lain didalam rumah anda.

CARA 6 : Pastikan anda mempunyai lebih dari satu bekas pasir.

Letakkan bekas pasir dibeberapa tempat berbeza dan bersihkannya dengan kerap. Lebih-lebih lagi jika anda mempunyai lebih dari seekor kucing, mempunyai bekas pasir yang berbeza buat setiap kucing akan mengurangkan risiko bau busuk. Pastikan setiap kucing mempunyai privasi semamsa menjalankan ‘projek’. Dengan mempunyai lebih dari satu bekas pasir, anda juga dapat mengelakkan daripada perlu membasuh sebuah bekas yang dipenuhi najis busuk yang datang daripada beberapa ekor kucing.

CARA 7 : Vakum tempat bermain kucing.

Gunakan vakum khas untuk membersihkan bulu-bulu haiwan kesayangan anda itu. Vakum seluruh kawasan dan tempat kegemaran si bulu untuk bermain. Pastikan juga anda vakum perabot, karpet, dan celah-celah almari atau pasu serta kawasan lain yang berpotensi. Cuba untuk vakum kawasan-kawasan ini seminggu sekali supaya tidak ada bulu atau kotoran kucing yang akan membawa kepada bau busuk.

CARA 8 : Pastikan kawasan makan kucing bersih.

Untuk mengurangkan bau di rumah anda, kekalkan kebersihan bekas makanan dan minuman kucing. Elakkan membiar makanan semalaman tanpa dibasuh bekasnya. Dengan memastikan bekas makanan sentiasa terjaga dan dibasuh bersih, ruangan dirumah anda akan terjamin bebas bau busuk dan bebas bakteria merbahaya.

CARA 9 : Bawa kucing anda grooming .

Sentiasa pastikan kucing di groom bersih dan kemas. Jadikan ia rutin sekurang-kurangnya seminggu sekali untuk memberus buku, trim kuku dan membersihkan telinga kucing daripada segala kotoran dan kuman yang menyebabkan bau kurang menyenangkan.

CARA 10 : Bawa kucing berjumpa doktor haiwan jika bau tidak hilang.

Jika anda telah cuba membersihkan kawasan kucing anda dan masih lagi gagal menghilangkan bau busuk kucing, cepat-cepat bawa si bulu berjumpa doktor haiwan. Boleh jadi, ba

Lidah buaya atau aloe vera merupakan spesies tumbuhan herba daripada Famili Liliaceae. Lidah buaya mengandungi 96 % kandungan air manakala 4 % lagi ialah minyak pati, asid amino, mineral, vitamin, enzim dan glikoprotein.

Pokok lidah buaya banyak ditanam di dalam pasu sebagai tanaman hiasan dirumah. Namun, tanaman ini juga dikatakan mempunyai banyak khasiat dan kegunaan samada dalam bidang perubatan atau kosmetik. Benarkah?

Bahan kimia semulajadi yang dimaksudkan ialah aleo emodin (1,8-dihydroxy-3-(hydroxymethyl) iaitu daripada keluarga anthraquinone yang terkenal dengan sifat struktur kimia beracun. Bahan kimia ini terkandung pada getah aloe vera. Jika kita patahkan batang aloe vera, biasanya kita akan nampak getah berwarna kuning kan? Aha, itulah dia.

Fungsi bahan kimia ini pada aleo vera adalah sebagai pelindungan agar sel-selnya membesar dengan selamat.

Bahan kimia ini telah dilaporkan memberikan pelbagai manfaat dalam aktiviti pharmacology. Namun, disamping kebaikkan ini, keburukkan yang lebih merisaukan ialah ianya boleh menyebabkan keracunan hati dan buah pinggang apabila termakan/ dimakan.

Gelaja termakan ini termasuk daripada seringan-ringan iritasi dan cirit birit sehinggalah ke seberat-berat kegagalan buah pinggang.

International Agency for Research on Cancer mengklasifikasikan bahan kimia ini sebagai karsinogen dalam Kumpulan 2B (bahan kimia berpotensi penyebab atau penggalak kanser kepada manusia).

Pun begitu, bahan kimia ini TIDAK menyebabkan keracunan apabila diSAPU pada kulit. Dan biasanya untuk produk aloe vera yang dijual untuk dimakan, peniaga telah membuang bahan kimia ini. Maka, selamatlah dimakan gel itu.

Semoga bermanfaat!


HARUMAN ITU MEMBAWA DEBAR DI DADA

Haruman asli bunga-bungaan indah bukan sahaja memberi rasa puas di dada. Tetapi satu nilai elegan pada ruang. Ruang yang adakala ringkas, nyaris kosong tetapi dibuai bau yang menggoda lagi membawa debar seperti haruman melor sememangnya menukar perspektif kita. Dekorasi yang hanya jamuan mata akan lebih enak dipandang dengan aroma yang bersesuaian.

Ramai di kalangan kita yang masih memandang sepi akan kepentingan bunga-bungaan segar di kediaman. Bukanlah bermakna setiap hari perlu dihias dengan bunga mewah haruman yang menusuk kalbu. Tetapi jika ada hari-hari tertentu , hari kebesaran, hari jadi, ulang tahun perkahwinan, hari kemerdekaan atau apa sahaja hari yang membawa makna kepada anda, tidak salah jika kita semarakkan ruang kediaman dengan haruman bunga sebagai sambutan penuh makna.

Jika kita memilih gaya eklektik Asia, perabot tradisi, gunakanlah haruman melor, atau yang lebih kontemporari  bunga-bungaan tropika yang banyak berwarna –warni.  Alasan anda? Tidak tahu menggubah bunga? Jangan risau, kini pereka atau penggubah unga  telah banyak mengorak langkah dalam memberi estetika dengan cara begitu mudah, ‘clean’ dan semua boleh melakukannya.  Gaya baru dalam menikmati haruman kembang dan estetikanya digubah dengan begitu unik tidak ubah seperti sebuah arca.

Kini minimalism dan elemen bentuk, aliran tenaga banyak disuntik dalam gubahan. Malah yang menarik adalah terdapat juga pasu yang pelbagai bentuk dan saiz yang menawarkan ruang atau bekas bagi pereka berkreativiti. Bukan sahaja kelopaknya boleh kita nikmati malah batang daun dan segala elemennya digubah sama sebagai satu karya seni. Jom kita berlatih. Tidak perlu bunga-bungaan mewah, yang biasa-biasa juga boleh kita gubah dengan inspirasi yang ada. Dunia kecil anda juga mampu diberikan keindahan dengan gubahan bunga-bungaan kecil dalam sebuah landskap di pari-pari kecil. Simple-simple sahaja di IMPIANA!

Stail abad pertengahan dilihat sebagai suatu trend yang timeless dan sentiasa mendapat tempat di hati pengguna. Mula dikembangkan seawal pertengahan tahun 30-an lagi, stail ini amat sesuai untuk mereka yang gemarkan dekor simple but elegant. Dengan motto form follows function, deko abad pertengahan amat menitikberatkan fungsi dan bentuk yang sederhana bagi sesuatu perobot. Potongan yang bersih, bentuk organik lembut dan warna natural yang digunakan menjadikan stail ini tidak lapuk ditelan zaman.

IMPIANA paparkan 10 inspirasi ruang makan yang menerapkan unsur abad pertengahan yang pasti memikat hati!

Sumber : Pinterest

Bilik laundry merupakan satu ruang yang semakin popular di kalangan pemilik rumah. Sebuah rumah yang ideal sudah tentu memiliki bilik khas untuk kerja mencuci dan melipat baju. Jika anda tertanya-tanya manakah bahagian yang paling sesuai untuk kita letakkan bilik laundry ini, perkara pertama yang perlu anda titik beratkan adalah kemudahan. Mudah atau tidak untuk bawa pakaian kotor ke bilik laundry? Serta mudah atau tidak untuk membawa pakaian bersih yang telah dilipat masuk ke almari di dalam bilik? Ada juga yang meletakkan ruangan ini berdekatan dengan dapur atau bilik air mengikut kesesuaian. Selain itu, point lain yang perlu kita ambil kisah ialah bunyi mesin basuh yang bising. Perkara ini nampak remeh tapi bila keadaan rumah tidak tenang, kita nak buat kerja pun tak boleh fokus. Bagi megelakkan bunyi yang terlalu kuat, boleh lapikkan mesin basuh anda dengan alas anti-vibrasi. Perlu juga kita ingat, kadangkala bilik ini boleh ‘banjir’ tanpa disengajakan. Oleh itu kita perlu lebih peka dan berhati-hati ya. Mari kita lihat 10 idea menarik untuk bilik laundry anda.

2. Laundry room bertemakan scandinavian moden serba putih dengan kemasan kayu sebagai counter top ini nampak segar dengan simbahan pencahayaan semulajadi iaitu cahaya matahari.

3. Warna mint green yang dipadankan dengan jubin bercorak geometri nampak lembut dan kemas. Kabinet built-in pula dibina untuk memastikan setiap inci ruang dapat digunakan.

4. Lantai gelap tampak menonjol apabila dipadankan dengan all white interior. Kabinet ceiling to floor di pasang untuk memberi lebih ruang penstoran agar anda dapat meletakkan pelbagai barangan yang berkaitan. Lebih nampak kemas dan tersusun.

5. Tingkap dua daun sebagai focal point ruang memberikan ilusi bilik yang luas. Warna kelabu kabinet sangat cantik digandingkan dengan warna hijau jubin backsplash. Membina laundry room sebenarnya tidak memerlukan ruang yang luas, ia boleh juga kelihatan seperti ruang rahsia yang disembunyikan.

6. Ruang kecil tidak menjadi penghalang untuk anda menyusun atur bilik cucian agar nampak kemas. Gunakan setiap penjuru yang ada dengan bijak agar dapat bergerak dengan selesa ketika melakukan kerja di bilik laundry.

7. Baju, tuala dan bahan cucian tersusun rapi di atas rak yang dipasang cermat. Jubin dinding dipasang agar ruang nampak menarik selain mudah untuk dibersihkan.

8. Rak dinding diisikan dengan bakul untuk baju yang telah dilipat atau barang keperluan di bilik cucian. Penyangkut juga boleh dipasang pada dinding untuk alatan seperti penyapu, penyodok dan berus.

9. Kombinasi warna biru, soft pink dan marble amat sesuai untuk jiwa yang lebih muda. Terdapat juga artwork yang digantung pada dinding untuk menaikkan mood ruang.

10.  Layout yang memanjang mungkin membuatkan bilik nampak sempit tetapi dengan penggunaan warna putih dan siling gelap, ruang dapat ditransform menjadi lebih selesa dan tersusun.

Kita kalau bercakap soal dapur dan rekaannya bagai tiada hentinya. Apa lagi masa kini, dapur yang ada hanyalah sekangkang kera. Itulah tempat memasak, itulah tempat menghidang dan sebagainya. Namun apa yang pasti pereka tiidak pernah putus asa mencari idea agar yang kecil ini nampak cantik dan comel. Malah membangkitkan rasa seronok tatkala di dalamnya. Dari moden ke pop art, yang mana satu pilihan kalbu? Ayuh jamu mata dengan pilihan dapur kecil anda,

Simple-simple sahaja di IMPIANA.


DIY Kiddie Car Wash Dari Paip PVC Untuk Aktiviti Anak Di Musim Cuti Sekolah

Cuti sekolah dah hampir tiba. Mesti ramai ibu bapa yang plan macam-macam program untuk anak-anak kan. Selain melancong, aktiviti di rumah pun perlu dipelbagaikan bagi memadatkan waktu cuti supaya anak-anak tak bosan.

Bina kiddie car wash untuk anak-anak antara perkara yang menarik yang boleh anda lakukan. Ini kerana ia tidak memerlukan kemahiran dan peralatan yang rumit. Sudah pasti aktiviti mandi manda menggunakan kiddie car wash lebih menarik walaupun tak ada kolam.

Bahan-bahan:

8 batang PVC paip 3/4″ berukuran 10 kaki
11 biji PVC T-joints
7 biji PVC elbow-joints
4 biji PVC cross joints
4 biji PVC caps
1 biji hose connector
7 batang pool noodles (pilihan)
5 biji span
Pelbagai warna tali nylon
Mesin gerudi dengan mata 1/16″
Gunting
Pemotong PVC
Permanent marker

Cara-cara:

1. Potong PVC mengikut ukuran yang telah ditetapkan dengan menggunakan pemotong PVC

2. Gunakan satu batang paip PVC panjang 6 inci dan sambungkan terus ke penyambung hos. Untuk lebih kukuh, anda boleh gam menggunakan tape putih

3. Pasangkan bahagian paip PVC yang lain menjadi sebuah struktur seperti pergola. Seperti biasa, untuk lebih kukuh gam kan setiap bahagian sambungan

4. Apabila keseluruhan struktur siap dibina, Anda perlu tebuk lubang air pancuran di bahagian paip PVC yang anda rasakan perlu seperti atas dan sisi dengan menggunkan mata 1/16″. Jarak setiap lubang antara 2 hingga 3 inci

5. Terakhir, Hias kiddi car wash anda dengan menggunkan pool noodles, span dan tali nylon

Sumber: http://www.momendeavors.com

Ruang simpanan mampan memang menjadi keutamaan lebih-lebih lagi bagi anda yang tinggal dalam kediaman bersaiz kompak. Dalam banyak ruang, dapur adalah tempat yang paling kritikal memerlukan ruang simpanan yang banyak. Selagi ada ruang yang boleh diguna kosong, perlu dimanfaatkan. Secara tidak langsung, ia memebri keselesaan walaupun dapur bersaiz kecil.

1. Drawer Slide boleh beli kat shoppe sepasang dalam RM10. Kayu tu boleh pakai apa-apa kayu yang sesuai.

2. Skru kan 2 bahagian ni

3. Hook screw ni pun boleh beli kat shoppe atau hardware

4. Screw dulu 1 bahagian ni. Slider tu boleh cabut dulu 1 bahagian Siap!

Rutin hujung minggu bagi si ibu adalah mengemas dan mencuci pakaian. Bagi keluarga besar atau yang hanya mencuci seminggu sekali, baju yang menimbun mesti berat untuk diangkat ke tempat mencuci. Nak-nak yang sudah di basuh dan masih basah. Tersalah angkat, sakit pinggang pula.

Tak perlu tunggu suami untuk buat bakul baju beroda ni. kalau beli di kedai, mahu harganya berpuluh ringgit. Buat sendiri puas hati nak macam mana pun boleh buat. Nak tinggi ke rendah ke. Ikut bajet sendiri. Saya buat bakul baju beroda ni tak sampai RM 15 pun.

Bahan-bahan:
Bakul kain (guna yang ada dirumah)
4 biji roda boleh pusing 360 darjah – RM 4.24
Cable tie 1 peket-RM 2.12
3 batang paip PVC (sebagai tempat pemegag- RM 1.60×3
Sesiku L Paip PVC – RM 0.50×2

Cara-cara:

1. ikat Roda pada bahagian sudut bawah bakul dengan menggunakan cable tie

2. Potong lebihan cable tie

3. Cantumkan paip PVC dan sesiku L. Nak cantik bahagian pemegang ni, balutan dengan wallpaper

4. Ikatkan bahagian pemegang PVC tadi pad bakul dengan menggunakan cable tie dan potong lebihannya

DAH SIAP!!!

Sumber:

Selain menghias dinding dengan bingkai gambar, cara lain untuk mengindahkan nya adalah dengan menggunakan kepingan pinggan yang mempunyai karakter yang tersendiri. Tapi, nak hias dinding dengan pinggan pun perlu menggunakan teknik seperti menggantung bingkai gambar. Bezanya, pinggan tak ada tempat untuk digantung atau pemegang seperti bingkai. Jadi, apa yang perlu anda lakukan?

1. Tetapkan konsep
Perkara utama yang perlu anda lakukan adalah tetapkan konsep yang bersesuaian dengan deko kediaman anda. Secara tidak langsung, ia menjadi garis panduan untuk anda tentukan reka bentuk pinggan yang akan dipilih. Barulah susunan pinggan pada dinding nampak cun.

2. Kumpulkan semua pinggan
Bila kuantiti pinggan yang diperlukan telah mencukupi, barulah boleh merancang perletakan dan susunan pinggan di dinding.

Tip: tak perlu terburu-buru untuk mengumpul rekabentuk pinggan yang bersesuaian. Ambil masa untuk suai padankan reka bentuk pinggan yang anda ada untuk mendapatkan impak optimum

3. Kenalpasti susunan yang bersesuaian
Pastikan saiz dinding yang akan anda gantungkan pinggan. Bila dah dapat saiz dinding yang hendak disusun, cuba susun pinggan di lantai terlebih dahulu mengikut ruang dinding yang telah dikenalpasti tadi. Jika perlu, gunakan pita pelekat kertas sebagai bingkai untuk memudahkan anda menyusun secara kreatif pinggan di atas lantai. Cuba beberapa kali rombakkan sehingga anda dapat susunan pinggan yang digemari.

4. Tekap saiz pinggan pada kertas
Dah dapat susunan pinggan yang berkenan, tekap setiap pinggan pada kertas dan gunting. Ia bertujuan untuk melihat sama ada susunan di dinding berapadanan mahupun tidak. Di samping itu juga, ia mampu memudahkan tugas-tugas anda untuk menebuk lubang paku atau skru sebagai tempat gantung. Lekatkan potongan kertas tadi apda dinding dengan menggunakan pita pelekat kertas

5. Kenalpasti kaedah menggantung pinggan pada dinding
Terdapat pelbagai alat yang sesuai digunakan untuk menggantung pinggan ke dinding. namun setiap satunya mempunyai kebaikan dan keburukannya yang tersendiri. Berikut antara jenis pemegang pinggan untuk digantung pada dinding.

adjustable plate hanger

Namun kebiasaannya, ramai yang memilih adjustable plate hanger kerana ia sesuai untuk semua bentuk dan saiz pinggan. Di samping itu juga, ia mudah ditanggalkan jika anda hendak menggunakan pinggan yang telah digantung kelak.

6. Sediakan tempat untuk menggantung
Apabila pemegang pinggan telah dikenalpasti, barulah anda dapat tentukan jenis penggantung pada dinding yang bersesuaian. Melalui kertas-kertas yang melekat pada dinding mewakili pinggan, tebuk lubang dan sediakan penyangkut yang bersesuaian

Sumber: https://www.drivenbydecor.com


5 Tanaman Memanjat Mudah Tanam dan Cantik Sebagai Hiasan Pagar Part 2

Dalam mendapatkan sebuah gerbang yang indah tentulah pilihan tanaman memanjat berbunga menjadi pilihan. Ia harus menepati warna tunggal kegemaran pembaca ataupun kombinasi pelbagai warna supaya dapat menjadi titik tumpu di perkarangan kediaman.Baca part 1 di sini http://www.impiana.my/nak-pagar-kediaman-cantik-tanam-5-pokok-memanjat-ini-sebagai-pintu-gerbang/

Tidak sah jika kediaman Malaysia tidak disertai koleksi bunga ros nan indah. Spesies Ros bukan sahaja boleh ditanam secara horizontal di dalam pasu, ia juga boleh dibentuk sebagai tumbuhan memanjat menjadi gerbang menjalin tembok pagar dan pergola yang dibina. Ia mudah dijaga dengan melakukan pemangkasan selepas bunganya gugur untuk menggalakkan pengeluaran bunga seterusnya.

Wisteria floribunda merupakan tanaman memanjat berbunga ungu yang mempunyai dahan lembut melingkari sokongan seperti trellis atau pancang mengikut arah jam atau sebaliknya. Ia boleh menjalar di atas platfrom sehingga mencapai kelebaran 10 meter. Bunganya yang lebat menjadi sangat indah dinikmati di bawah arbor di ruang santai mahupun sebagai penyeri bahagian pintu masuk.

Garlic vine atau Cydista aequioctyalis ini pula lebih menonjol dengan kelompok bunga ungu kebiruan. Daunnya yang lebat dan tebal menghasilkan aroma bawang putih memerlukan sokongan yang sangat kuat apabila matang kerana daunnya yang sedikit lebar mudah merimbun lalu memenuhi ruang platform memanjat. Pemangkasan pada tunas pokok akan menggalakkan pertumbuhan daun.

Vallaris glabra begitu sinonim dengan masyarakat Melayu kerana harumannya yang sentiasa menjadi pilihan sebagai ramuan untuk membuat bunga rampai dan sebagai hiasan rambut anak-anak gadis dan wanita Melayu. Bunganya yang putih berseri melambangkan kesopanan dan sikap lemah lembut orang Melayu. Justeru pemilihan tanaman memanjat ini sebagai hiasan di perkarangan halaman adalah bersesuaian dengan sambutan pada Aidilfitri yang menampilkan keindahan budaya dan busana Melayu.

Clitorea ternatea atau Pokok Kacang Telang merupakan sejenis pokok kekacang mempunyai bunga berwarna ungu terang yang digunakan secara tradisional sebagai pewarna makanan seperti nasi kerabu. Warnanya yang terang dan semakin jarang ditemui memberikan peluang kepada ruang masuk di kediaman anda menjadi lebih menonjol berbanding penggunaan tanaman berbunga lain. Kombinasi keindahan semula jadi yang terhasil dan penyediaan makanan berasaskan bahan organik memberikan persepsi positif kepada tuan rumah.

Pokok buah yang ditanam sudah pasti apa yang dinantikan adalah untuk menuai hasil buahnya. Tapi apakan daya, pokok buah yang ditanam dah makan tahun tapi tak mengelurkan hasil walaupun dah bagi macam-macam baja mahal.

Apa kata cuba buat baja yang menggunakan air minuman tenaga atau isotonik, belacan dan MSG ni. mana tahu, mujarab. Yang penting, tak perlu diperap boleh guna terus. Dalam tempoh 2 minggu dah tunjuk hasil.

Bahan-bahan:
1 botol Redbull (150ml Atau sebarang jenis minuman isotonik)
1 sudu makan Belacan
1 sudu makan Ajinomoto

Cara: Campur dan larutkan semua bahan sehingga sebati dan tidak perlu diperam
Cara guna : 1 Sudu pati baja buah dicampurkan dengan 1 liter air tanpa klorin. Jika tida sumber air tanpa klorin, anda boleh tadah air paip dalam satu bekas dan biar semalaman. Hanya bahagian atas nya sahaj boleh digunkan. Boleh juga guna air hujan atau sungai) Semburkan pada keseluruhan pokok
Semburan hanya perlu dilakukan sekali sahaja dan bukan secara kerap atau berkala. Dalam tempoh 2 minggu, bunga akan keluar. Lebihan campuran boleh disimpan di dalampeti ais. Resepi ini juga sesuai digunakan sebagai bahan penggalak akar bagi tujuan pembiaakkan secara keratan batang atau tut.

Sumber: Sara saad

Pernah dengar tak mengenai kehebatan Trapa bicornis atau nama tempatanya kacang tanduk, Horn nuts, buffalo nuts, water chesnut? Ia sering digunakan sebagai hidangan ketika sambutan Perayaan Kuih Bulan sebagai lambang kekayaan. Kacang ini telah digunakan oleh penganut buddha dan hindu sebagai makanan untuk upacara sembahyang dari Dinasti Zhou lagi. Ia boleh dimakan begitu sahaja atau dengan cara merebusnya, selain itu ia juga dikisar dan dijadikan tepung.

Kacang ini berasal dari pokok akuatik seperti pokok teratai dan selalunya tumbuh liar di tasik, paya dan sawah padi. Pokok ini banyak ditanam secara ladang di Taiwan, China dan India. Ia juga ditanam secara bergilir dengan padi di Vietnam. Di China dan Taiwan, ia semakin berkurangan kerana diganti dengan tanaman bunga teratai. Pokok ini hanya mengambil masa 8 bulan untuk untuk dituai selepas ditanam, selepas menghasilkan ubi, tangkai akan mati, tangkai yang mati akan dikaut oleh petani untuk digunakan sebagai baja bagi tanaman lain.

Kenapa masyarakat Cina dan India mengamalkan tanaman ini ye? Mesti khasiatnya tinggi. Jom kita tengok apa khasiat yang tersembunyi di dalam kacang tanduk ni

Iodin-Kacang tanduk mengandungi jumlah iodin yang seimbang. Ia berupaya mencegah kanser dan thyroid

Vitamin B-Kacang tanduk merupakan sumber terbaik untuk mendapatkan Vitamin B. Vitamin B digunakan untuk merangsang emosi yang seimbang dan menjadikan anda lebih bertenaga

Vitamin C-Vitamin C merupakan bahan terbaik antioksidan yang mudah di dapati dari kacang tanduk. Ia berupaya mencegah selesam, demam dan pelbagai penyakit lain

Antioksidan- kacang tanduk dikatakan mempunyai rasa yang sedap dan merupakan bahan antioksidan yang penting dalam membantu mencegah penyakit, ,mencegah kerosakkan dan memulihkan DNA yang rosak serta merangsang penghasilan tisu

Detox – Kacang tanduk menjadi egen terbaik untuk detox badan terutamanya hati. Secara tidka langsung ia menggalakkan kesihatan yang baik.

Eczema- Untuk merawadt eczema, kisar kacang tanduk yang telah dikupas kulit menjadi pes. Kemudian, masakkan pes kacang tanduk tadi Bersama sedikit air dan perahan lemon lalu di sapu pada bahagian yang bermasalah

Anti bakteria- Menurut kajian yang telah dicatatkan oleh  Journal of Medical Sciences, Kacang tanduk mempunyai daya rintangan yang berupaya menyembuhkan jangkitan bakteria dengan cepat

Anti radang- Kacang tanduk merupakan makanan baik untuk merawat anti radang termasuklah arthritis, bengkak dan kemerahan pada kulit

Ulser- Dalam satu kajian terhadap seekor tikus mendapati kacang tanduk berupaya merawat ulser

sumber: https://paulhaider.wordpress.com/

Dikenali sebagai Tonkin Jasmine atau nama saintifiknya Telosma cordata, bunga ini mempunyai bau harum yang kuat seperti bunga jasmin serta boleh dimakan. Ia adalah sejenis pokok memanjat yang boleh ditemui di Asia Tenggara, China dan India. Daunnya hijau berkilat berbentuk hati yang kelihatan menarik serta bercambah dengan lebatnya. Bunganya pula bersaiz kecil berwarna hijau hadir dalam kelompok dan akan bertukar kepada warna kekuningan apabila matang. Kebiasaannya anda akan menyedari akan bau wangian bunga ini pada waktu pagi ketika ia sedang mekar berkembang. Bunga ini juga begitu hebat aromanya apabila pati minyak dari Telosma cordata digunakan dalam penciptaan minyak wangi terkenal di dunia , Chanel No.5 , sekali gus menjadikan ia setaraf dengan ‘minyak wangi tumbuhan’ yang lain iaitu, Cananga odorata ataupun dikenali sebagai Ylang Ylang.

Telosma cordata ini juga terkenal dengan sumber nutrien yang terkandung di dalamnya seperti serat, kalsium, fosforus, besi, vitamin A, B , C dan niasin. Ornamental plant yang turut digunakan dalam masakan sama ada ia digoreng sebagai sayuran atau direbus dan dimakan dengan nasi. Menanam pokok ini mudah asalkan ia ditanam di kawasan yang mendapat cahaya matahari penuh serta tanah bersaliran baik. Selain itu sediakan ruang yang secukupnya untuk tumbuhan memanjat ini menjalar dan merebak.

Telosma cordata boleh dibiakkan atau disemai menggunakan teknik keratan batang. Sebaiknya semai batang pokok tanpa akar lebih kurang 3 inci atau 4 inci panjang ke dalam pasu kecil berisi tanah baja. Isikan tanah semaian di dalam bekas semaian atau pasu dengan diameter 14 cm (lebih kurang 5.5 inci). Isikan dengan tanah semaian atau topsoil yang digaul dengan pasir dan baja tinja ayam (nisbah 2:1:1). Selepas dua minggu anda akan nampak ia mula mengeluarkan akar.

Agar tumbuhan yang ditanam mempamerkan karakter dan fizikal terbaiknya untuk tatapan penghuni kediaman, pastikan anda mempunyai rutin penyelenggaraan agar pokok telosma ini terjaga dengan baik. Lakukan pembajaan dan pangkasan berkala untuk menghindar pokok ini dari diserang oleh serangga dan penyakit tanaman. Selain itu tumbuhan ini juga sesuai dijadikan tumbuhan hiasan di pergola, patio, anjung, pagar dan tingkap kediaman anda. Ia akan menjalar dan memberi efek terbaik buat taman anda.


LBS Tingkatkan Projek Hartanah 2022 Selepas Capai Sasaran 2021

Kumpulan LBS Bina Berhad (“LBS atau “Syarikat”) menjangkakan pencapaian yang lebih baik di tahun 2022. Pada tahun 2021, LBS telah melepasi sasaran jualan RM1.2 bilion dengan jumlah jualan yang diraih pada penghujung tahun sebanyak RM 1.575 juta.

Pada taklimat media tahunan LBS yang diadakan hari ini, Syarikat mengumumkan rancangannya untuk melancarkan 14 projek baharu pada 2022 – yang bakal meliputi kawasan Lembah Klang, Johor, Pahang dan Perak – berjumlah 3,733 unit dengan Nilai Pembangunan Kasar (GDV) sebanyak RM1.77 bilion.

Secara keseluruhan bagi Lembah Klang, yang menyumbang jualan tertinggi 2021, LBS berhasrat melancarkan 2,604 unit hartanah dengan jumlah GDV RM1.11 bilion. Khusus bagi perbandaran KITA @ Cybersouth, LBS akan melancarkan 2,128 unit hartanah dengan nilai GDV sebanyak RM853 juta dengan menyasar untuk membangunkan pangsapuri servis KITA Sejati, rumah teres satu dan dua tingkat di KITA Bestari serta rumah bandar dua tingkat pada tahun 2022. LBS turut merancang untuk melancarkan fasa baharu pangsapuri servis Melodi Perdana di perbandaran LBS Alam Perdana yang terdiri daripada 321 unit hartanah dengan jumlah GDV sebanyak RM120 juta serta sejumlah 155 unit Astella di D’Island Residence dengan jumlah GDV RM132 juta.

Bagi kawasan lain, projek baharu termasuk pangsapuri Bayu Hills di Genting Highlands (642 unit dengan jumlah GDV RM492 juta); rumah kluster satu tingkat di Taman Kinding Flora dan rumah teres di Chemor, Perak (248 unit dengan jumlah GDV RM 64 juta), rumah teres satu tingkat Emerald Garden 3, rumah Semi-D dua tingkat Royal Garden dan rumah teres dua tingkat di Laman Bayu 4, Bandar Putera Indah, Johor. (239 unit dengan jumlah GDV RM108 juta)

Sebagai perbandingan, pada 2021 LBS telah melancarkan sejumlah 3,344 unit hartanah bernilai RM1.6 bilion. Pelancaran ini merentasi pembangunan di Lembah Klang merangkumi KITA @ Cybersouth, LBS Alam Perdana, Bukit Jalil dan Prestige Residence di Seri Kembangan. Pelancaran lain termasuk rumah teres di perbandaran Bandar Putera Indah di Batu Pahat dan fasa baharu di Taman Kinding Flora, Chemor.

LBS turut menyokong penuh inisiatif Kerajaan Selangor bagi segmen pembangunan rumah mampu milik untuk rakyat. Ini dibuktikan menerusi usaha sama LBS dengan Kerajaan Negeri Selangor di dalam membangunkan projek MBI Rumah Selangorku Idaman dengan pembinaan 7,210 rumah mampu milik di 6 lokasi, dengan jumlah GDV sebanyak RM2.01 bilion. Pada 2022, LBS turut menyasar untuk melancarkan 4 buah projek Rumah Selangorku Idaman MBI iaitu Idaman BSP (Bandar Saujana Putra), Idaman Cahaya (Shah Alam), Idaman Sari (Puchong) dan Idaman Melur (Cybersouth). Manakala, pembinaan bagi Idaman KITA (Cybersouth) dan Idaman Perdana (Bandar Puncak Alam) dijadual untuk dilancarkan pada 2023.

Ketika ini, LBS mempunyai 18 buah projek pembangunan yang sedang berjalan dengan anggaran GDV sebanyak RM5.3 bilion.Sehingga 31 Disember 2021, simpanan tanah masa depan LBS dianggarkan berjumlah 2,744 ekar, dengan unjuran bagi memastikan Syarikat kekal relevan untuk tempoh 10 hingga 15 tahun. Di samping itu, mereka juga mempunyai jualan belum dibil kira-kira RM 2.304 bilion, dijangka memberikan impak pendapatan yang jelas untuk tempoh dua hingga tiga tahun akan datang. Di sebalik cabaran pandemik 2021, LBS berjaya memperoleh jualan hartanah yang kukuh dengan bantuan inisiatif pemasaran digital, penggunaan sistem pratuang IBS, dan pembangunan Laman Hartanah Maya serta pelancaran beberapa kempen digital seperti Ox-picious 8, Raikan Rezeki Bersama LBS, Vacci-Nation Bonanza dan Cabutan Bertuah Fabulous 20-21.

Usai taklimat media, Pengerusi Eksekutif LBS, Tan Sri Lim Hock San berkata, “LBS mencatatkan prestasi yang memberangsangkan pada 2021 walaupun ianya merupakan tahun yang sukar bagi kebanyakan perniagaan. Bukan sahaja kami telah melepasi sasaran jualan hartanah 2021 sebanyak 31%, kami juga berjaya menyerahkan milikan kosong sebanyak 2,570 unit dengan nilai RM1.3 bilion. Ianya amat bermakna apabila kami berupaya menyediakan rumah mampu milik kepada masyarakat dan melihat wajah-wajah gembira apabila menerima kunci rumah baharu mereka.

Melangkah ke hadapan, pemaju ini kekal mengadaptasi norma baharu di samping menerapkan pendigitalan dalam perniagaan serta bekerja keras untuk mencapai matlamat kami. Bagi memulakan tahun ini, LBS telah melancarkan kempen ‘Bring Happiness Home’, yang bakal memberi ganjaran Angpau Tahun Baru Cina sebanyak RM438,888 kepada pembeli rumah dari 1 Januari 2022 hingga 28 Februari 2022. Di bawah kempen ini, kami turut menawarkan pakej perabot, yuran tempahan yang rendah, ganjaran kesetiaan, skim pembayaran flexi dan yuran keluar sifar. Di samping itu, kami akan mengenepikan yuran guaman dan duti setem ke atas perjanjian pinjaman bagi semua pembeli rumah apabila mereka membeli hartanah kediaman terpilih. Sebagai Pemaju Rakyat, kami terus komited untuk menyokong inisiatif perumahan kerajaan dan berharap para pembeli rumah terdorong untuk memiliki rumah seiring dengan usaha kami.

Sementara itu, peningkatan nilai pemegang kepentingan tetap menjadi keutamaan dan kami akan terus mengekalkan dasar dividen dengan kadar pembayaran sekurang-kurangnya 30% daripada keuntungan selepas cukai. Kami optimis dan berharap agar pemegang saham akan teguh bersama kami.

Pencahayaan pintar untuk kehidupan seharian anda: WiZ melancarkan produk generasi baru di Malaysia

Signify, peneraju dunia dalam pencahayaan, melancarkan sistem pencahayaan pintar WiZ di Malaysia. WiZ menawarkan rangkaian lampu dan aksesori pintar berpatutan yang komprehensif yang mudah dipasang dengan Bluetooth dan rangkaian Wi-Fi anda yang ada. Penambahan sistem WiZ sesuai dengan misi Signify untuk membolehkan pengguna merasakan keajaiban cahaya melalui produk pencahayaan pintar yang mudah diakses dan digunakan secara intuitif.

Baru-baru ini, di bawah Kategori Pencahayaan Pintar, WiZ telah dianugerahkan Reka Bentuk Produk Terbaik oleh panel hakim terhormat dari pemaju tingkat pertama, Pereka Dalaman, pihak berkuasa pembangunan dan arkitek pada Anugerah Pereka ke-11 Tahun Ini (DOTY) 2020.

“Kami sangat gembira untuk melancarkan portfolio Wi-Fi + Bluetooth WiZ Connected kami secara rasmi di Eropah dan menjadikan produk kami tersedia secara meluas. Kami berbangga dengan ekosistem kami yang membawa penyelesaian pencahayaan inovatif untuk kehidupan seharian anda dan membolehkan pengguna mengawal lampu dan aksesori mereka dari luar, menawarkan produk yang mudah diakses dan mudah digunakan seperti pencahayaan biasa, tetapi pintar dan bersambung !, ” kata Jean-Eudes Leroy, Pengasas Bersama dan pemimpin perniagaan WiZ Connected.

Cukup menarik dengan gaya hidup masa kini, WiZ Connected cukup memberansangkan pemilik kediaman jika inginkan sesuatu yang berbeza dalam gaya hidup biasa. Pencahayaan ringkas dan pintar untuk semua orang. WiZ Connected merangkumi lampu dan aksesori yang sangat mudah dipasang dan membolehkan pengguna mengalami faedah pencahayaan pintar dengan serta-merta. Cukup masukkan lampu WiZ baru, muat turun aplikasi mudah alih WiZ yang intuitif dan mula menikmati lampu.

Produk terbaru dilengkapi dengan cip protokol dual Wi-Fi dan Bluetooth yang menjadikan proses memasangkan lebih mudah dan lebih dipercayai. Dalam masa terdekat, Signify akan melancarkan ciri hebat ini ke rangkaian produk WiZ sepenuhnya. Melalui mod yang berbeza, pengguna dapat dengan mudah menetapkan cahaya yang sempurna untuk belajar, membuat suasana yang selesa dengan meniru perapian atau cahaya lilin, dan mengautomasikan dan menyegerakkan lampu dengan aktiviti harian atau menjadualkan lampu untuk membangunkan anda dengan lancar atau menyokong rutin tidur anda.

Aksesori Suara dan Pintar untuk mengurus lampu dengan mudah

Selain itu, pengguna menggunakan WiZ untuk mengurus lampu dengan mudah menggunakan kawalan suara dengan pintasan Amazon Alexa, Google Home atau Siri, tanpa menggunakan aplikasinya. Pilihan lain adalah menggunakan WiZmote universal, yang membolehkan pengguna mengawal lampu dengan mudah dan menyesuaikan mod kegemaran untuk setiap bilik. Atau gunakan sensor gerakan WiZ, yang membolehkan kawalan bebas tangan untuk pengalaman pengguna yang mudah dan secara automatik menyalakan lampu anda ke tetapan yang telah ditentukan semasa anda memasuki bilik. Ia bahkan berfungsi apabila sambungan Wi-Fi terputus, berkat protokol RF tenaga rendah yang sama seperti pada WiZmote. Cukup berjalan untuk menyalakan lampu untuk menyala. Dan untuk sihir pencahayaan yang lebih pintar, pasang palam pintar WiZ baru dan ubah cahaya apa pun menjadi cahaya pintar dengan serta-merta, kerana ia akan membolehkan anda mengawalnya melalui aplikasi WiZ atau alat kawalan jauh.

Antara aplikasi WiZ mesra pengguna dan intuitif dengan sistem drag and drop yang mudah untuk mengatur dan mengawal lampu dan aksesori. Rutin yang telah ditetapkan memudahkan kehidupan seharian dan membantu pengguna mencari suasana cahaya yang sempurna untuk setiap saat sepanjang hari.

Tetapan irama sirkadian secara automatik memilih jenis cahaya yang tepat bergantung pada waktu siang. Cahaya yang sejuk dan bertenaga dengan intensiti terang untuk pagi yang produktif, secara beransur-ansur beralih ke cahaya redup hangat yang lembut untuk malam yang santai. Ia seperti mengikuti kitaran matahari, tetapi di dalam rumah.

Aplikasi mudah alih WiZ mudah menawarkan peluang untuk membiarkan banyak pengguna menguruskan lampu dengan izin yang berbeza. Anggota rumah tangga dapat berkongsi akses hak dari fungsi “rumah” WiZ antara satu sama lain dengan mudah. Ahli lain hanya boleh memuat turun aplikasi dan memasukkan kod jemputan, tanpa konfigurasi. Oleh itu, para tetamu juga dapat menikmati kawalan lampu setelah disambungkan ke rangkaian Wi-Fi yang sama

Produk terbaru dan paling hebat

Pelancaran ekosistem WiZ di Eropah bermaksud bahawa keseluruhan portfolio yang disambungkan WiZ kini akan tersedia secara meluas, termasuk beberapa produk dan aksesori WiZ baru dan terkini:

1. Mentol dan bintik Bluetooth Wi-Fi + berwarna dan berwarna putih, termasuk mentol bersambung yang paling kuat di pasaran dengan 100W baru setara A 67 (1600 lm) serta mentol E27 standard, tempat GU10, lilin E14 dan mentol E27 bulat besar (G95). Semuanya memberikan warna penuh untuk mewujudkan suasana yang hebat, mencerahkan rumah anda dengan warna putih yang sejuk dan mewujudkan suasana yang selesa dengan warna putih yang hangat.

2. Pelbagai jenis lampu WiZ Filament di Amber & Clear yang menggabungkan penampilan hebat dengan teknologi pintar dan menambah sentuhan vintaj ke rumah anda.

3. Portofolio WiZ juga termasuk lampu, contohnya lampu meja Wira WZ yang dilengkapi dengan reka bentuk sederhana yang menarik untuk gaya hidup semula jadi. Dan WiZ Q

Langsir antara elemen penting dalam dekorasi sesuatu kediaman. Hanya menggunkan langsir sahaja, pelbagai impak dan ekspresi dapat dizahirkan. Seperti contoh, rumah yang sempit kelihatan luas dengan hanya menggunkan langsir namun pada teknik yang betul.

Jadi, untuk memilih design dan saiz langsir yang bersesuaian untuk kediaman anda, ada beberapa perkara yang perlu diperincikan

LEBAR LANGSIR

Salah: kebiasanya, lebar tingkap akan diukur mengikur bingkainya. jadi, railling yang dipasang pun mempunyai saiz lebih kurang lebar tingkap tersebut. Teknik ini kan menyebabkan lebih banyak daun langsir menutupi tingkap dan secara tidak langsung menghadkan ketelusan cahaya yang memasuki kediaman. Tambahan, ia akan menyebabkan impak visual kediaman kelihatan lebih kecil dan sempit

Betul: Cara terbaik untuk mendapatkan impak yang lebih menarik dengan menggunkan langsir adalah dengan memastikan reeling atau rod langsir mempunyai kelebaran lebih pada bahagian kiri dan kanan tingkap Berikut adalah formula asasnya:

1. Ukur lebar bingkai tingkap. (Katakan 100 inci)
2. Kirakan 25% darinya (25% dari 100” adalah 25”)
3. Bahagikan dengan 2 (25” bahagi 2 adalah 12 1/2 inci)

Anda sebaiknya memanjangkan railing/rod 12 1/2 inci ke kiri dan kanan tingkap. (Dalam kes ini, anda perlu beli railing/rod 125”)

KETINGGIAN LANGSIR

Salah; Kebiasaanya, ramai lebih gemar memilih untuk meletakkan rod langsir betul-betul di atas bingkai tingkap. Namun, keadaan ini akan memberi impak visual kurang menarik. Ia akan menyebabkan siling rumah kelihatan lebih rendah. Bila dah rendah, sudah pasti kita akan berasa sempit

Betul: Ketinggial langsir yang ideal adalah dengan meletakkan rod langsir lebih tinggi. Kalau boleh sampai atau hampir ke siling untuk mendapatkan impak double volume. Kalau ada cornice, elak dari menutupi bahagian tersebut.

PANJANG LANGSIR

Pastikan langsir yang dipasang tidak tergantung di bahagian kaki. Untuk dapatkan kesan visual double volume, pastikan langsir mencecah lantai.

Konsep open-wardrobe jelas mempunyai pelbagai kelebihan buat pemilik. Antaranya termasuklah dapat menjimatkan ruang serta memudahkan proses organisasi pakaian dan barangan lain. Selain itu, open-wardrobe juga menjadikan pemilik lebih rajin mengemas dan menguruskan almari.

KEADAAN SEBELUM

SETELAH DIKOSONGKAN

Ni ruang rehat tingkat atas
Memang dari asal buat tempat menggosok baju
Dan tempat gantung baju kerja mama baba dan baju sekolah anak-anak yang siap digosok untuk seminggu
Cuma tambahbaik supaya lebih teratur dan sedap mata memandang, tenang di jiwa
Sebab bilik semua dah penuh

KEADAAN SELEPAS

Dalam tempoh seminggu sahaja, ruang “open-wardrobe” ini telah berjaya disempurnakan. Menurut Puan Aimi lagi, segala-galanya dilakukan sendiri, “Suami hanya bantu gerudi dinding untuk menggantung rak”.

KOS YANG DIBELANJAKAN ;
– Lebih kurang RM400 (termasuk dua kotak vinyl untuk lantai)

BAHAN-BAHAN YANG DIPERLUKAN ;
1. Plywood (tebal 12mm) – 1 keping 8 ft x 4 ft
(saya mintak kedai potong ikut ukuran, atas 3 keping (4kakiX1.5kaki), bawah 2 keping (4kakiX1kaki)
2. besi L – 12inci,10inci
3. mulig bar – 5
4. cat Jotun – 1L
5. Vinyl – 2kotak (36 keping, 1 kotak) Lazada
6. storage, dust cover beli kat Lazada
7. frame, cermin lekat di almari beli kat Eco

Moga bermanfaat


5 Idea Minibar Jimat Ruang Dapur Sempit

IMPIANA banyak mendapat maklum balas tentang penyelesaian isu samada perlu untuk membeli meja makan, letakkan di antara ruang tamu dan dapur atau mansuhkan sahaja.

Idea yang bernas adalah dengan menggabungkan meja makan dan dapur, menjadi meja bar. Tetapi sebelum anda survey katalog jualan, apa kata periksa dahulu senarai meja bar yang IMPIANA sediakan dalam entri kali ini.

Ciri utama gaya Skandinavia adalah penggunaan material semulajadi dan jika anda rujuk gambar di bawah, table top nya menggunakan papan kayu dan digabungkan dengan cat putih untuk menyerlahkan lagi eleman natural.

2. Meja bar Monokrom

Stail ini sesuai untuk mereka yang masih bujang atau baru sahaja mendirikan rumah tangga. Gaya simple ini pasti memikat sesiapa sahaja yang melihat. Jimat ruang sudah semestinya kerana anda sudah menghadkan saiz minibar ini di ruangan dapur sahaja.

3. Dapur pulau dan meja makan jadi satu

Penulis merasakan implementasi konsep dapur pulau di Malaysia masih baru dan jarang untuk kita lihat. Tetapi, apa salahnya kalau kita cuba terapkan idea ini ke dalam planning dekorasi kediaman anda. Mana tahu, anda boleh menjadi trend setter selepas memasang kelengkapan ini suatu hari nanti. Belum cuba, belum tahu.

4. Meja bar kitar semula

Anda juga boleh kitar semula kayu-kayu yang masih elok atau selamatkan kayu pallet yang dibuang dan jadikan meja minibar anda sendiri. Bumi selamat, anda gembira.

5. Idea meja bar klasik vintage

Penggunaan material kayu juga boleh di upgrade kepada design klasik vintage. Ala-ala zaman cowboy. Ianya sesuatu yang menarik untuk dicuba Untuk pilihan design kerusi, ianya tidak menjadi masalah samada anda ingin meletakkan penyandar atau tidak, kerana semuanya bergantung kepada kreativiti anda.

Rumah, selain daripada menjadi tempat berteduh ketika hujan serta terik mentari, ianya juga turut menjadi tempat kita menghindari serta membebaskan diri daripada segala kekusutan yang melanda baik di pejabat atau rutin seharian di luar rumah. Kediaman yang kita miliki sepatutnya tenang dan mendamaikan.

Jika kediaman anda terletak di kawasan kampung yang jauh dari hiruk pikuk bandar, anda bertuah, posting kali ini adalah guideline kepada mereka yang menetap di tengah ibu kota yang mungkin di malam hari masih lagi terganggu dengan bunyi bising.

Manfaat Penggunaan Permaidani

Kebanyakan lantai di rumah, disaluti dengan jubin marmar. And boleh bayangkan bagaimana kusutnya kita rasa bila barang terjatuh di atas lantai jubin. Bising sudah pasti, yang tidur lena pasti terbangun. Untuk ini, anda dinasihati untuk menghamparkan karpet yang sesuai dengan tema hiasan dalaman rumah. Karpet berupaya untuk menyerap bunyi bising dan juga berupaya untuk menampung barang yang terjatuh daripada pecah.

Dekorasi kedap bunyi

Langsir dan tirai bukan sahaja berfungsi sebagai pelengkap dekorasi kediaman, malahan ianya amat bermanfaat dalam mengekang bunyi bising dari luar rumah terutamanya jika dinding kediaman anda tidak mampu menjadi barrier menghalang bunyi bising dari luar,  anda masih boleh mendengar dengan jelas bunyi kesesakan jalan raya di luar. Cadangan mantap untuk anda adalah, gunakan langsir dari material berkualiti dan tebal.  Selain daripada menggunakan langsir serta tirai, anda juga boleh menggantung lukisan kanvas yang  boleh menyerap bunyi bising, paling penting pastikan kediaman anda tidak terlalu kosong dengan perabot.

Gabungan keselesaan dan praktikaliti

Tahukah anda susun atur strategik sofa serta rak buku di kediaman mampu berperanan sebagai silencer yang amat efektif. Tip ini amat praktikal untuk diterapkan di kediaman yang bersambung dengan jiran seperti semi-D dan apartment yang mana jika dinding anda bersambung dengan jiran, kita sering terdengar bunyi ketukan di dinding sebelah. Untuk mengekang isu ini, anda boleh sandarkan sofa berkusyen serta boltkan rak buku di dinding yang bersambung. Selepas itu, susunkan dengan teratur seberapa banyak buku yang ada dalam simpanan anda dan voila, anda tidak perlu lagi merungut bunyi bising dari kediaman sebelah.

Bahagikan ruang

Tip ini pula amat berguna untuk anda yang mendiami rumah jenis studio dan townhouse berikutan susunan ruangnya yang berbentuk memanjang dan mempunyai banyak ruang kosong. Tanpa susunan yang betul, suara anda akan bergema segenap ruang kediaman. Anda perlu membahagikan kediaman anda mengikut beberapa seksyen. Penggunaan partition serta pasu bunga sebagai pengasing antara ruang amat sesuai untuk diaplikasikan. Tumbuhan tersebut bukan sahaja mampu bertindak sebagai pemisah antara seksyen bahkan berupaya membekalkan anda udara segar.

Guna perkakas rumah yang cekap bunyi serta tenaga

Apabila tiba waktu untuk membersihkan rumah, pasti ada dikalangan anda berasa stres dan pening untuk membersihkan debu habuk yang melekat pada permukaan perabot seperti kabinet televisyen, meja, sofa, celah-celah langsir dan sebagainya.

Nak pula tu, kekotoran debu habuk ini masih ada dan melekat di permukaan perabot dalam rumah anda padahal anda baru sahaja membersihkannya beberapa hari yang lalu. Pelik kan?

Walaupun pelik, perkara tersebut sememangnya benar dan berlaku. Jadi tidak hairan lah kalau ada yang berasa stres ketika mahu mencuci debu habuk yang ada di dalam rumah.

Tetapi kini anda tidak perlu berasa stres dan pening untuk membersihkannya kerana ada petua mudah yang boleh anda lakukan untuk menyelesaikan masalah tersebut.

Bahan-bahan yang diperlukan adalah;

Akhir sekali, campurkan kesemua bahan tersebut dan tuangkan ke dalam botol penyembur kemudian goncangkan selama beberapa saat.

Selepas itu, campuran cecair tersebut sudah boleh untuk diguna pakai bagi kerja-kerja mencuci debu habuk yang ada di dalam rumah anda. Mudah kan? Selamat mencuba!

Sumber: Instagram Jason Jezi

Reka Teemor, nama yang tidak asing lagi untuk industri hiasan dalaman. Mula bertapak sejak 2006, pelbagai anugerah telah digalas menyebabkan Reka Teemor sentiasa menjadi perhatian bukan sahaja di dalam industri dalaman, malah kini lebih aktif sebagai perancang perkahwinan. Sentuhan magis Faizal Sabari dan Rozana Mumtaz sentiasa menjadi idaman pasangan mempelai. Jika sebuah dekorasi tidak kira interior mahupun majlis perahwinan yang mendapat sentuhan pasangan ini, pastinya membuatkan mata yang melihat hilang kata-kata, bagaimana pula dengan keindahan kediaman mereka ya?

Untuk edisi raya kali ini, IMPIANA diberi peluang berkunjung ke kediaman pemilik Reka Teemor yang terletak di Shah Alam. “Asal struktur kediaman ini adalah dari Batu Pahat dan ia merupakan rumah pusaka dari nenekanda yang mengetengahkan nilai senibina rumah limas Johor,” kata pemilik untuk pengenalan. Keseluruhan struktur diperbuat daripada kayu dan menggunakan sistem tanggam serta pasak menyebabkan ia boleh dibuka untuk tujuan memudahkan jika ingin beralih ke lokasi berlainan.

Namun, untuk memastikan nilai terdisional pada struktur asal tidak terlalu lapuk, pemilik menggabungkan senibina kolonial agar ia kelihatan lebih segar. Menyerlahkan lagi struktur dan interior kediaman ini, pemilik telah memberi tatapan rona monokromatik agar ia sentiasa kelihatan segar dan tidak sarat apabila terkandung himpunan koleksi pemilik. ”

Tambahan, rona tenang seperti putih dan beige dapat memberi ketenangan vibrasi rona ketika menghias pelamin,”jelas pemilik. Dari fasad, sudah jelas menunjukkan nilai arkitektural yang masih terpelihara seperti pada bahagian bumbungnya dan daun tingkap. Rekaan bumbung bertebar layar di lengkap dengan tunjuk langit namun tidak di padankan pula kerawang bagi mengetengahkan gaya kolonial. Pemilihan atap genting amat sesuai buat iklim Malaysia yang panas dan lembap sepanjang tahun. Ia menjadikan kediaman ini sejuk dan nyaman.

Jom lihat kediaman ini dalam aplikasi 360?


Sebalik Pokok Selasih Dandi, Apa Khasiatnya

Pokok yang dikatakan berasal dari Amerika Latin, ini banyak dijumpai hidup liar di kawasan semak dan kawasan yang terbiar di negara kita. Karakter pokok yang menarik dan berbunga biru yang terserlah di tangkai bunga muda yang berukuran 4-5 inci itu, sedikit sebanyak memberikan gambaran seperti ‘ekor ular’.

Namun, disebalik morfologinya yang menarik dan nama tempatan yang sangat unik, pokok ni mempunyai dalam khasiat perubatan yang sangat bagus antaranya mampu merawat cirit-birit, luka-luka kecil, bengkak, sakit gigi, merawat dari gigitan haiwan berbisa, bisul juga bertindak sebagai antioksidan yang baik.

Mengikut hasil kajian yang dilakukan secara saintifik dan klinikal, pokok ini juga merupakan salah satu bahan yang digunakan dalam menghasilkan ubat bius.

Pokok yang paling mudah dibiakan melalui biji benih ini, ianya merupakan tanaman saka yang edibel (boleh dimakan) tetapi hendaklah diproses dahulu sebelum digunakan untuk dimakan ataupun dimasak. Ada yang menggunakan daunnya di potong hancur dan kemudian digunakan dalam masakan.

Apapun, kita perlulah mendapakant nasihat dari mereka yang berpengalaman dalam mengendalikan pokok ini dan juga pakar perubatan, sebelum menggunakannya dalam perubatan.

Pokok yang banyak khasiat ini, kita boleh tanam dalam bekas tanaman seperti pasu dan ianya boleh menjadi salah satu elemen hiasan yang menarik untuk laman kita. Selain daripada itu, pokok ini juga sesuai untuk dijadikan pokok pagaran di laman kita.

Dengan keunikan dari segi nilai estetikanya yang ada pada pokok ini dan juga mempunyai fungsi yang menarik, pokok yang dahulunya tumbuh meliar di sekeliling kita, boleh menjadi salah satu pokok hiasan yang cantik di laman kita dan boleh dijadikan sebagai koleksi tanaman yang mesti ada dalam membina taman bertema seperti Taman Herba dan juga Taman Rempah -ratus.

Ini secara tidak langsung dapat memastikan agar tanaman ini tidak pupus pada masa akan datang dan boleh menjadi rujukan kepada generasi muda. Bersama kita menghayati keindahan tanaman yang ada di sekeliling kita.

Rencana Oleh : Muhamad Adli Salihin bin Samsudin @ Abg Edd
Jabatan Pertanian Malaysia

Ramai yang tahu bawang putih digunakan sebagai salah satu bahan dalam ramuan masakan dan ada juga segelintir menggunakannya untuk tujuan perubatan. Tetapi, ramai yang tak tahu bahawa bawang putih pun boleh digunkan di laman atau kebun. Ia bukan sahaja sebagai bahan anti serangga malah berupaya menjadi baja tanaman. Berikut 10 kegunaan dan manfaat bawang putih kepada tanaman

1. Ros sukakan bawang putih
Menurut Herb Society of America, dengan menanam pokok bawang putih di sekitar rumpun ros dapat membantu mencegah masalah serangan serangga dan penyakit yang banyak menyerang tanaman ros

2. Teh bawang putih mencegah Powdery mildew
Kupas serta potong 3-5 biji bawang putih dan rendam bersama 1 liter air panas. Biarkan air rendaman selama 24 jam. Selepas dibiarkan terendam 24 jam, tapis dan campurkan air rendaman bersama 3 liter air bersih. Semburkan campuran teh bawang putih tersebut pada keseluruhan tanaman termasuk di bahagian bawah daun

3. Tanam pokok bawang putih sekitar pokok buah
Seperti tanaman ros, pokok bawang putih yang ditanam di sekitar pokok buah berupaya mengelak serangan serangga dan penyakit terutamanya yang berpunca dari tanah. Ia mampu mencegah serangga perosak buah seperti lalat buah, kumbang dan sebagainya

4. Bawang putih sebagai racun kulat
Campurkan 2 labu bawang putih bersama 1 sudu teh cecair pencuci pinggan di dalam 2 cawan air. Kisarkan dan tapis. Campur pati bawang putih tadi bersama 1 gallon air dan semburkan pada tanaman yang dijangkiti. Campuran racun bawang putih ini juga boleh disimpan di dalam peti sejuk

5. Elak kehadiran ular
Bukan lah takut, tapi bahaya kepada keselamatan terutamanya jika ular yang menyelinap masuk dari laman menuju ke dalam rumah. Jadi, untuk atasi masalah ini berlaku, tanam bawang putih di sekitar kediaman anda. Ini kerana bawang putih merupakan pencegah alami untuk ular

6. Mencegah tikus mondok
Tikus mondok adalah ancaman utama jika anda seorang penternak. Ia akan aktif di waktu malam. Sebab itu, ramai yang tak akan perasan kehadiran tikus mondok di kebun atau kediaman kerana ia sangat kecil. Untuk mencegah atau menghalau tikus mondok di kebun anda, cuba hancurkan beberapa labu bawang putih dan masukkan ke dalam lubang yang dikesan menjadi tempat persembunyian tikus mondok

8. Elak serangan belalang
Belalang juga antara ancaman serangga perosak yang akan memakan tanaman anda secara diam. Walupun fizikalnya besar dan mudah dikesan, belalang antara serangga yang cepat memakan daun tanaman anda. Sedar-sedar, daun dah berlubang. Untuk atasi masalah ini, boleh cuba gunakan semburan teh bawang putih

9. Semburan racun untuk semua jenis serangga
Kisar 4 biji cili api bersama 4 ulas bawang putih, 3/4 sudu cecair pencuci pinggan, 1 sudu dan 3 cawan air. Biarkan bahan kisar 24 kemudian ditapis. Semburkan racun serangga bawang putih ini pada tanaman yang dijangkiti.

10. Bawang putih untuk ayam
Jika anda ada menternak ayam, burung dan sebagainya, Cuba hancurkan 2 atau 3 biji bawang putih. Kemudian  masukkan ia ke dalam air minuman ayam. Ia Mampu meningkat tahap immun ayam darisebarang penyakit

Fennel mengandungi minyak atsiri, anethal fenikon pinen dan menjadi bahan anti oksiden untuk tubuh. Pati biji fennel juga digunakan secara meluas untuk tujuan menghasilkan penyegar, ubat gigi dan pelbagai lagi. Berikut antara khasiat yang terkandung di dalam feneel:

1. Elak Anemia
Kandungan Iron dan asid amino yang terdapat di dalam fennel amat membantu dalam merawat dan mencegah masalah anemia. Kandungan utama ini berupaya merangsang penghasilan hemoglobin dan juga membantu pembentukkan komponen darah lain.

2. Merawat saluran pencernaan
Ia menjadi amalan bagi masyarakat India untuk mengunyah biji fennel selepas makan. Ia bertujuan melancarkan penghadaman disamping berupaya mencegah masalah nafas berbau.

3. Melegakan Perut Kembung
Fennel telah digunakan berabad lama untuk tujuan perubatan, Seperti dalam pengamalan ayurvedik, fennel digunakan bagi tujuan mencegah dan merawat masalah perut kembung. Kandungan Aspartic acid yang terdapat di dalam fennel sesuai digunakan dari peringkat bayi (infant) sehingga lah dewasa

4. Merwat sembelit
Biji fennel yang telah di jadikan dalam bentuk serbuk menjadi pengganti julap. Pengambilannya secara minggu membantu mencuci usu dan memastikan laluan serta pergerakkan di dalam usus lebih lancar. Fennel juga boleh dijumpai daam ubat-ubatan untuk merawat sakit perut, cirit-birit, Irritable bowel syndrome (IBS) dan beberapa masalah usu lain

5. Mengurangkan Ancaman masalah jantung
Fennel adalah sumber terbaik fiber, Selain dimanfaatkan untuk sistem pencernaan ia juga dapat memabntu mengawal kadar kolestrol di dalam darah. Ini meninjukkan, feneel dapat mencegah pembentukkan dan menghapuskan kolestrol jahat yang menjadi punca utama kepada masalah jantung dan strok

6. Mengatasi kenser
Kajian terhadap sayur segar fennel sebagai pencegah kanser belum pernah dilakukan. Namun, ujian terhadap biji benihnya diperakui dan amat mengagumkan. Kajian menunjukkan, ekstrak dari biji fennel bukan sekadar dapat mengawal pertumbuhan tumor, malah kandungan flavonoids, alkaloilds dan phenol yang terdapat di dalam fennel menajdi egen pelindung bagi mengatasi kesan radiasi terhadap rawatan yang diterima oleh pesakit kanser. Disamping itu juga, ekstrak biji fennel di dapati dapat mencegah masalah kenser kolon dan kenaser hati

8. Melancarkan buang air kecil
Fennel antara duretik alami yang sesuai diamalkan. Bagi masyarakat di Pulau Jawa, jika anda mengalami masalah atau kesulitan membuang air kecil, fennel adalah alternatif yang terbaik selain lobak putih. Namun, pengambilannya untuk tujuan merawat masalah ini perlu lah dalam jumlah yang tepat

Sumber: https://www.organicfacts.net

Memiliki laman yang indah bukan lah sesuatu tugas yang mudah. Ia perlu penjagaan bagi memastikan laman indah yang melatari kediaman lestari dan dapat di nikmati sepanjang masa. Namun dengan pemilihan elemen yang tepat, tugas-tugas penyelengaraan tidak peru dilakukan secara kerap. Antara pemilihan tanaman yang sesuai bagi laman less maintanance adalah dari jenis tanaman tropika berdaun hijau seperti Calathea, Schefflera, Ficus dan sebagainya. Selain pemilihan tanaman dan aksesori, kemasan lantai laman juga memainkan peranan yang penting dalam sesebuah landskap. Ia memberi keselesaan saat melakukan aktiviti.

Impiana meneria banyak rungutan dari pemilik kediaman yang memilih rumput sebagai kemasan lantai laman. Antara rungutan yang di terima bukan sahaja masalah penyelengaraan malah masalah rumput yang susuah untuk subur. Disebabkan oleh perkara tersebut, ramai yang mengambil keputusan untuk menurap keseluruhan lantai laman. Namun apabila turapan digunakan, ia bukan sahaja akana menyebabkan masalah pembentukkan haba malah laman anda tidak poros. Hal ini akan menyebabkan masalah larian air permukaan terutamanya ketika hujan. Sebagai piliha, IMPIANA ingin cadangkan untuk anda menggunakan batuan krikil atau chipping stone sebagai kemasan lantai bagai menggantikan rumput.

Berikut, inspirasi lantai laman dengan kemasan batuan kerikil:


Buat Sendiri Ekstrak Minyak Daun Semambu Untuk Kawal  Afid, Lalat Putih, Lalat Buah dan Mealy Bugs

Tahap racun yang terdapat pada tanaman terutamanya sayuran, 99% di sumbang melalui penggunaan racun untuk mengawal penyakit dan serangga perosak. Walaupun anda menggunkan baja jenis kimia, namun tahap kandungan kimianya tidak seperti yang berada di dalam kandungan racun kimia.

Jika anda ingin menjamin makanan terutamanya sayuran yang digunakan tidak mengandungi jumlah kimia yang tinggi, penggunaan racun serangga dari jenis organik amatlah digalakkan.

Terdapat pelbagai cara penyediaan racun organik untuk kawalan penyakit dan serangga perosak yang boleh di lakukan. Antara bahan yang digunakan untuk menghasilkan racun kawalan serangga dan penyakit adalah bawang putih. Selain itu juga, anda boleh gunakan daun neem atau semambu.

Penggunaan racun serangga ekstrak dari daun neem selamat digunakan untuk semua jenis tumbuhan. Ia tidak meninggalkan sisa berbahaya di dalam tanah mahupun tanaman.

Kegunaan Neem Pada Tanaman

Semburan neem menunjukkan ia sesuai digunakan kepada pertumbuhan pokok muda. Minyak ini mempunyai jangka hayat selama tiga hingga 22 hari di dalam tanah tetapi hanya 45 minit hingga empat hari di dalam air. Ia tidak toksik kepada burung, ikan, lebah dan hidupan liar, dan kajian menunjukkan tiada kanser atau penyakit lain kesan dari penggunaannya. Ini menjadikan minyak neem sangat selamat untuk digunakan jika digunakan dengan betul.

Racun Serangga Neem

Ia sangat berguna sebagai pencegah atau penghindar kepada hama dan juga sesuai digunakan untuk serangga lain yang menghisap atau mengunyah struktur tumbuhan. Antaranya:

• Afid
• Lalat putih
• Lalat buah
• Mealy bugs

Bagaimana Penggunaan Semburan Neem

Sesetengah pokok boleh mati disebabkan minyak neem terutama jika digunakan secara tidak terkawal. Gunakan minyak neem pada waktu petang untuk mengelakkan sebarang gangguan ke atas daun dan membolehkan ia meresap ke dalam tumbuhan.

Penggunaan neem oil tidak sesuai digunakan pada suhu yang terlalu panas atau terlalu sejuk. Elakkan penggunaan neem ke atas pokok yang kering disebabkan kemarau atau terlebih air.

Gunakan racun serangga neem seminggu sekali dapat membantu membunuh serangga perosak dan juga kulat dengan cara sembur ke atas dan bawah permukaan bahagian daun.

Bahan-bahan menghasilkan minyak neem:

3 ranting (atau lebih) daun mambu. Jika ada buahnya masukkan juga.
5 sudu kecil bunga cengkih
500ml minyak masak
Pendidih dua tingkat

Langkah Penyediaan:

1. Campur dan kisar dedaun semambu dan bunga cengkih bersama minyak masak sehingga halus.

2. Panaskan bahan-bahan yang dikisar tadi dengan pendidih dua tingkat (double boil). Gunakan api kecil.

3. Masak antara dua hingga tiga jam untuk mengeluarkan ekstrak minyak neem itu.

4. Biarkan ektrak minyak neem sejuk.
5. Tapiskan ke dalam botol simpanan dan sedia untuk digunakan.

Sumber: https://tanamcili.com

Orkid anda kedekut utuk kelnuarkan bunga? boleh cuba baja ‘2 in 1″  yang dicadangkan oleh Nurul Maranee di dalam group Orkid-penanaman dan penjagaan.

Bahan-bahan:

Kulit telur Secukupnya
1 Cawan Kacang hijau
1 Cawan beras
4 Cawan Air tanpa klorin

Cara-cara:

1. Kulit telur dikeringkan sepenuhnya sama ada dengan cara menjemur atau sangai atas api perlahan

2. Rendam 1 cawan kacang hijau bersama 2 cawan air semalaman

3. Rendam beras bersama 2 cawan air semalaman

4, Selepas rendam kacang hijau dan beras semalaman, satukan kesemua bahan ke dalam pengisar dan kisar lumat

5. Selesai dikisar halus, masukkan bahan ke dalam bekas kedap udara. Peram 3-4 hari kemudian diTapis. Hampas kisar boleh dijadikan baja pokok buah

6. Untuk kegunaan, Campurkan 5ml baja “2in1” bersama 1lt air. Sesuai dijadikan sebagai siraman atau sembur pada pokok.

Ini hasilnya, pokok yang kedekut sangat nak berbunga selepas diberi baja ‘2in1″

Rawat bena dengan rebusan cengkih. Memang banyak bahan dapur yang bermanfaat pada tanaman di kebun. Bagi yang mengamalkan konsep tanaman organik, cara ini yang paling tidak boleh diabaikan.

Hari tu dah macam putus asa dah dengan pokok cili padi ni kena serangan bena dan parasit yang jenis sedut bendalir pokok tu.
Terima kasih yang bagi petua air semburan rebusan bunga cengkih. Memang menjadi. Sekarang dah berbunga dan berbuah dah

Saya share cara saya buat

Saya ambil segenggam bunga cengkih. Kemudian rebus dengan 1liter air. Rebus dalam tempoh 15 minit ke 20 minit Lagi lama, lagi bagus. Biarkan air rebusan sejuk semalaman. Lepastu esok sembur. saya buat air rebusan ni waktu malam
Sembur lak permulaan 2 kali sehari pagi petang selepas siram pokok. Saya amalkan 2-3 hari berturut-turut je..
selepas itu saya buat seminggu sekali jer dalam 2minggu …ni dah sebulan tak buat dah…alhamdulillah ok…ingat next week nak buat lagi…

P/S sembur secara rata tau…atas bawah depan belakangyg ada bena tu sembur kan

Sebelum ni IMPIANA pernah kongsikan khasiat bayam brazil atau juga dikenali dengan nama bayam sissol. Antaranya awet muda, menguatkan tulang dan pelbagai lagi. Sayuran jenis salad ni, memang sangat mudah untuk ditanam dan cepat membiak. Tapi ada satu masalah yang memang boleh buat semua orang patah hati iaitu ancaman perosak.

Seperti sayuran berdaun lain, antara serangga yang kerap ancam bayam brazil ni adalah cabbage worm. Kehadirannya memang sukar dikesan kerana ia kecil, warna sama seperti daun dan tak tahu bila waktu serangga ni aktif. Kehadirannya mudah dikesan apabila kelihatan butiran kecil berwarna hitam pada permukaan daun.

BAHAN-BAHAN:
1 sudu kecil bunga cengkih
1 liter air

CARA-CARA:
Rebus semua bahan dengan api sedarhana sampai mendidih. Saringkan air rebusan setelah disejukkan.

Masuk kan air rebusan tadi ke dalam botol semburan. tak perlu tambah air dan semburkan pada keseluruhan tanaman terutamanya pada bahagian bawah daun sekurang-kurangnya 2-3 kali seminggu. Untuk lebih berkesan, boleh buat semburan setiap hari.

Pembajaan
Seperti tanaman lain yang di tanam didalam pasu, Tabulampot juga mempunyai nutrisi di dalam tanah yang amat terhad. Oleh itu, untuk memastikan keperluan tanaman sentiasa mencukupi, pembajaan perlu dilakukan. Untuk Tabulampot, baja yang sesuai digunakan adalah NPK 15:15:15. Letakkan 30gm baja bagi setiap pasu. Pembajaan perlu di lakukan sekurang-kurangnya 2 minggu sekali.

Selain itu juga, anda digalakkan menggunakan baja organik seperti pupuk kambing secara berselang. Taburkan 2-3 gengam pupuk kambing di sekitar pangkal pokok untuk tanaman yang bersaiz medium. Apabila pokok telah mengelurkan bunga, penggunaan baja organik perlu dihentikan dan hanya gunakan baja NPK

Namun, ada satu kaedah lebih mudah dan cepat untuk memastikan tambulampot menyerap baja. Bancuhkan butiran baja NPK menjadi cecair. Caranya adalah dengan melarutkan 1 senduk baja NPK bersama 5 liter air. Siramkan larutan baja NPK tadi sebanyak setengah atau satu liter bagi setiap pokok.

Proses pemangkasan
Pemangkasan amat penting bagi mengawal tumbesaran tabulampot. Bukan itu sahaja, ia berupaya menggalakkan percambahan tunas baru. Bila tunas sudah membesar dan menjadi dahan yang sihat, ia akan menghasilkan buah optimum. Pemangkasan perlu dilakukan seawal pokok baru ditanam.

Apabila tabulampot mencapai ketinggian 70-100 cm, pemangkasan wajib dilakukan. Dari pemangkasan tersebut akan wujudnya dahan Primer. Hanya tinggalkan 3 batang dahan primer dan setiap satunya mempunyai ketinggian 50-75cm

Dari 3 dahan perimer tadi akan muncul pula dahan sekunder. Pilih 3 dahan sekunder yang betul-betul sihat dan yang lainnya dipangkas. Setiap satu dahan sekunder perlu mempunyai saiz 5-70cm panjang. Kadar kepadatan daun juga perlu dikurangkan untuk mengurangkan penyakit dan ancaman serangga. Jika terdapat dahan-dahan yang tidak sihat, segera cantas dan dibakar bahagaian yang berpenyakit atau rosak sebelum berjangkit pada tanaman lain

Balut buah
Ketika tabulampot sudah mula berbunga, sdiakan keperluan untuk membalut. Apabila putik mula terbentuk, segera lakukan sukupan atau balut putik buah sama ada menggunakan plastik atau kertas surat khabar. Ia bertujuan mengelak buah di ganggu serangga seperti ulat buah atau kumbang.

Proses stres air
Pembentukan buah bergantung kepada kodisi tanaman. Jika kelihatan buah mencapai saiz optimum dan hanya menunggu tempoh masak, kurangkan penyiraman untuk memastikan buah yang masak manis. Jika medium tanaman terlalu lembap, buah yang dihasilkan lambat masak dan sedikit masam.

sumber: https://www.inspirasipertanian.com


Palet Warna Disney Princess, Pasti Ramai Yang Inginkan

Ada di kalangan anda yang masih mencari Dishwasher atau mesin pencuci pinggan mangkuk yang sesuai untuk anda dan keluarga? Sememangnya terdapat pelbagai pilihan mesin pencuci mangkuk di pasaran tetapi yang manakah paling sesuai dan terbaik untuk anda miliki?

Jangan risau, kami dari team IMPIANA ingin kongsikan kepada anda pilihan terbaik mesin pencuci pinggan mangkuk keluaran jenama SK magic Triple Care Dishwasher yang sememangnya berkualiti yang seharusnya menjadi pilihan utama anda!

Mesti anda tertanya tanya mengapa SK magic Triple Care Dishwasher merupakan pilihan yang terbaik untuk anda kan? Untuk pengetahuan anda, mesin pencuci pinggan mangkuk keluaran jenama SK magic ini mempunyai kelebihan dengan tiga fungsi yang berteknologi tinggi.

SK magic Triple Care Dishwasher ini dilengkapi dengan tiga fungsi pencucian (Triple Care) iaitu membersih, mengeringkan dan pantulan pensterilan UV (Wash, Dry & UV Sterilisation). Ini bermakna anda boleh memiliki semua fungsi pencucian yang lengkap dalam satu mesin!

Untuk memberikan tahap kebersihan pencucian pinggan mangkuk yang maksimum, SK magic Triple Care Dishwasher dilengkapi dengan fungsi kaedah pencucian secara menyeluruh (Wide Moving Wash) dan pengeringan dwihaba (Dual Heat Drying) untuk mencegah bakteria sekunder pertumbuhan daripada kelembapan.

Selain daripada itu, fungsi pantulan pensterilan UV berupaya untuk penyingkiran 17 jenis bakteria dan virus yang berbahaya pada pinggan mangkuk anda. Fungsi ini amat penting dan sesuai bagi keluarga yang mempunyai kanak-kanak, warga emas dan ahli keluarga yang mempunyai sistem penghadaman yang sensitif.

Selain daripada itu, SK magic Triple Care Dishwasher juga telah direka dengan teknologi mendapan air bersama alat penapisan yang membolehkan proses pencucian lebih bersih.

Di samping itu, ia juga direka dengan sistem motor yang berteknologi Inverter. Jadi, anda tifak perlu bimbang jika ia menggunakan kuasa elektrik yang tinggi. Ini kerana, teknologi Inverter yang ada pada SK magic Triple Care Dishwasher boleh menjimatkan kadar penggunaan tenaga elektrik

Untuk pengetahuan anda, sistem motor yang dilengkapi dengan fungsi Inverter ini juga mempunyai tempoh jaminan selama 10 tahun. Menarik bukan?

Lebih menarik lagi SK magic Triple Care Dishwasher juga didatangkan bersama sabun pencuci pinggan mangkuk yang akan diberi secara percuma setiap 4 bulan. Dengan formulasi dari 100% bahan Gred 1 yang berkualiti, ekstrak minyak oren asli dan tanpa bahan pemutih tambahan sememangnya lebih selamat untuk seisi keluarga.

Melihat kepada kecanggihan setiap fungsi & kebolehan yang ditawarkan oleh SK magic Triple Care Dishwasher ini, sudah tentu ia nya sangat sesuai untuk dijadikan hadiah buat para isteri dan ibu bapa. Pasti kesayangan anda tersenyum lebar malah urusan harian mereka juga akan menjadi lebih mudah dan paling penting sangat selamat! Jangan risau tentang poket anda kerana SK magic sentiasa menawarkan bayaran bulanan “rent to own” serendah RM99/sebulan dan SK magic Triple Care Dishwasher akan menjadi milik kekal anda.

Jika anda ingin melihat produk ini secara dekat atau mengetahui lebih lanjut bagaimana mesin pencuci pinggan mangkuk SK magic Triple Care Dishwasher berfungsi, jangan lupa untuk menonton rancangan CASA IMPIANA yang dibawakan khas oleh SK magic.

Rancangan CASA IMPIANA yang akan bersiaran pada setiap hari Ahad, jam 7.30 malam di saluran Astro Ria.

Menerusi segmen Ilham Impiana musim terbaharu kali ini yang bertemakan Inspirasi Selebriti kami telah mempersembahkan pengisian ‘House Tour’ kediaman para selebriti tanah air.

Untuk episod pertama bagi musim terbaharu segmen ini, IMPIANA telah berkesempatan untuk menjelajah ke kediaman milik pengacara dan pelakon popular iaitu Ain Edruce.

Hasil tinjauan IMPIANA ke kediaman pengacara rancangan I Can See Your Voice Malaysia musim kelima ini mendapati selebriti berkenaan memiliki sebuah kediaman jenis rumah berkembar dua tingkat yang sangat mewah. Apabila dilihat dari segi reka bentuk luaran rumah tersebut tampak kelihatan sangat moden dan terkini.

Ketika sesi temu bual bersama hos Ilham Impiana Inspirasi Selebriti, Ain memaklumkan bahawa dia telah memilih konsep dan tema moden tropikal Bali sebagai pilihan untuk rekaan dekorasi hiasan dalaman serta luaran rumah.

Jadi, mari kita lihat secara ringkas 3 ruang dalaman rumah Ain Edruce yang telah menjadi pilihan IMPIANA.

Pemilihan alat muzik Piano sebagai pelengkap dekorasi hiasan dalaman rumah adalah

2.Bilik Wardrobe

Jangan ada yang tidak tahu, Ain turut memiliki sebuah bilik khas yang telah dijadikan sebagai bilik ‘wardrobe’ buat dia serta suaminya. Bilik khas ini direka khas sebagai ruang penyimpanan kelengkapan seperti baju, seluar, kasut, beg tangan serta aksesori perhiasan diri.

Bagi ruang penyimpanan, Ain telah memilih susunan kabinet yang terbuka bertujuan bagi memberikan ruang dalam bilik ‘wardrobe’ ini tampak lebih menarik.

3.Aksesori Ruang Tangga

Apabila meninjau di sudut ruang tangga pula, tersergam indah foto potrait perkahwinan Ain bersama suami tercinta, Amirul Hafiz yang telah menaikkan lagi seri ruang tersebut. Pemilihan cermin tiga serangkai dengan kemasan bingkai rona emas memberikan lagi impak dekorasi hiasan dalaman rumah tampak elegan dan mewah.

Nak tahu apa lagi cerita yang menarik mengenai kediaman Ain Edruce? Sila saksikan episod penuh di laman rasmi YouTube ImpianaTV menerusi pautan video di bawah;

Bagi mengatasi masalah serangga perosak di sawah padi dan pada masa sama mengurangkan penggunaan racun perosak, sekumpulan pesawah di wilayah Ba Ria-Vung Tau, Vietnam, merintis model penanaman baru dikenali sebagai Sawah Padi Dengan Tebing Berbunga.

Menerusi model itu, pesawah menanam pokok bunga di sepanjang tebing atau pinggir sawah untuk menarik kehadiran serangga musuh semula jadi kepada serangga perosak, di samping meningkatkan produktiviti.

Model ini adalah sebahagian daripada program untuk mengawal perosak dan penyakit padi menggunakan bioteknologi.

Ia dibangunkan Institut Penyelidikan Padi Antarabangsa (IRRI) pada 2009 di daerah Cai Lay dan Cai Be wilayah Tien Giang, Vietnam.

Matlamatnya untuk memperbaiki sistem botanikal di sawah padi bagi meningkatkan rintangan ekologikal dan mengurangkan penggunaan racun perosak ketika peringkat awal penanaman padi.

Pesawah yang menyertai program itu diajar untuk menanam pokok bunga khusus di sekitar sawah padi dan usaha berkenaan menjimatkan kos untuk pembelian racun perosak.

Antara yang ditanam adalah bunga ros Jepun, bunga krokot (moss rose), bunga butang ungu, bunga bakung labah-labah merah dan bunga matahari.

Kaedah biologi ini yang digunakan secara meluas di Ba Ria-Vung Tau dan dikatakan berkesan membanteras serangga perosak apabila pesawah mendakwa memperoleh hasil tuaian enam tan per hektar pada musim luruh serta tujuh tan perhektar ketika musim sejuk.

Berdasarkan maklum balas pesawah, mereka mendakwa pokok bunga berwarna kuning dan putih menghasilkan lebih banyak debunga yang menarik perhatian serangga musuh semula jadi. Malah, serangga perosak tidak ditemui di kawasan sawah yang ditanam pokok kapas.

Manfaat model penanaman ini membantu mengurangkan pencemaran alam sekitar, mewujudkan keseimbangan ekologi di sawah, melindungi kesihatan pesawah dan memperbaiki pengetahuan teknikal mereka termasuk kawalan penyakit di sawah.

Pesawah di kawasan Delta Mekong turut menggunakan kaedah sama dan ia didapati mewujudkan persekitaran ekologi yang baik, mengurangkan penyakit epidemik sawah padi dan meningkatkan kualiti produk.

Selain itu, pesawah wanita di wilayah Tien Giang yang turut menanam pokok bunga di tepian sawah mereka mendakwa dapat menjimatkan kos kawalan perosak hingga 42 peratus.

Serangga musuh perosak dan organisma lain yang menghuni pokok bunga di pinggir sawah membantu mengawal perosak seperti bena perang.

Kaedah kawalan perosak dengan model penanaman bunga di sawah padi turut digunakan pesawah di Jepun, Korea dan Thailand.

Keindahan bunga berwarna-warni yang mekar dan melatari panorama sawah padi turut menjadi tumpuan pelancong.

Sumber: www.hmetro.com.my